Nevada: Noć veka, udaraca i novca: Mekgregor – Mejveder – Sport ONLINE\nNevada: Noć veka, udaraca i novca: Mekgregor – Mejveder\n26/08/2017 Radio Sport Borilački sportovi 0\nOko četiri sata posle ponoći, Nevada će biti centar sveta u kojem će se odvijati borba godine, decenije i veka. „Neporaženi“ Flojd Mejveder, osvajač 11 titula raznih kategorija, braniće čast boksa protiv „ozloglašenog“ UFC šampiona lake kategorije Konora Mekgregora.\nMišljenje je da su borbe i događaji veka već odgledani, ali ono što ljubitelje boksa očekuje u noći subote na nedelju jeste upravo to. Nevada će biti centar sveta tog trenutka, a publika koju između ostalog čine Ajs Kjub, Lebron Džejms, Vil Smit, Drejk, Stalone, Paf Dedi, Denzel Vašington i mnoge poznate ličnosti iz svih sfera širom sveta, će imati priliku da prisustvuje nečuvenom.\nBorba u najmanju ruku i jeste to – nečuvena, pre svega zbog njenih aktera. U jednom uglu je Amerikanac Flojd Mejveder, neporaženi borac, ponosni osvajač 11 titula raznih kategorija, bokser koji je po mnogima prišao i rame uz rame stao sa Alijem i Tajsonom.\nU drugom ćošku ringa stajaće Irac, MMA borac Konor Mekgregor, šampion lake kategorije UFC šampionata, ali tu svaka konekcija sa rečju „lako“ prestaje.\nKao što se da primetiti, radi se o sukobu sporta i disciplina i to daje posebnu draž ovom događaju.\nPozadina ove borbe jeste ta da su učesnici trenirali i sparingovali u istoj dvorani i da je kroz šalu otvorena tema o sukobu dva sporta, a potom i dvojice boraca, nakon čega su dva teška karaktera razmenila oštrije reči, a potom ušli i u fizički obračun.\nNakon pregovora koji su bili veoma specifični jer je morao da se ugovori svaki detalj borbe, postignut je dogovor o vremenu održavanja, mestu, novcu, ali i pravilima te borbe.\nŠto se tiče novca, neizbežno je spomenuti to da će pobednik meča osvojiti približno 100 miliona dolara bez sponzorstava i reklama, a šlag na tortu zvana „pobeda“ biće specijalno dizajnirani pojas za ovaj duel. Pojas je sačinjen od aligatorske kože, dok će ime pobednika biti ugravirano u kilogram i po dvadesetčetvorokaratnog zlata u koje je „utkano“ oko 300 dijamanata i ostalitih plemenitih metala.\nNa red su došla i pravila, što je koliko god to zvučalo, najčudnija stavka dvoboja.\nMekgregor je pristao da se borba odvija potpuno po bokserskim pravilima, čime je pokazao da ima samopouzdanja u sebe i pobedu nad protivnikom, ali je tom protivniku znatno olakšao meč.\nIpak, najveću draž, akcenat i iščekivanje ovog spektakla dali su borci na mitinzima, konferencijama za štampu i merenjima.\nU najmanju ruku urađeno je i izrečeno sve kako bi se milionski auditorijum privukao ili u dvoranu u Nevadi, ili „zakucao“ za stolice „malih“ ekrana.\nPočelo je sa Konorovim odelom na kojem je ispisana pogrdna rečenica o Flojdu, viđene su Mejvederove novčanice koje je bacao na Irca dokazivajući mu da nije švorc, viđeno je i otimanje Irske zastave u Flojdovoj režiji čime je uspeo da se uvuče Mekgregoru pod kožu. Konor nije propusitio priliku da ponovo pokaže svoj čuveni hod i ples prema Mejvederu, kao ni to da ga verbalno uvredi i ponizi svakom izgovorenom rečenicom.\nDve stvari su sigurne – Oba borca su igrala te igre kako da poremete samopouzdanje jedan drugom i oba borca imaju samopouzdanja na pretek.\nŠto se tiče same borbe i njenog predviđanja…prema svim svetski poznatim analitičarima i prognozerima, Mejveder je apsolutni favorit za pobedu, a kao glavni razlozi navode se naravno ti što je ovo njegov sport, na domaćem je terenu, iako nikada nije bio poznat kao neko ko će stalno nokautirati protivnike, Mejveder ima neverovatnu sposobnost da izbegava protivnikove udarce, poseduje sjajan rad nogu, a potom i veoma brze ruke kojima zadaje instant odgovor na drugoj strani. Neporažen je u tome što radi i ima znanje i iskustvo potrebno da se ovakav meč pobedi.\nIpak, nikada ne možete optisati Konora Mekgregora (29) jer je znatno mlađi od Flojda (40), a reklo bi se i znatno uvereniji i motivisaniji. Glavna Konorova prednost u ovom meču biće svakako jačina udaraca koje on zadaje, a poznato je da tih udaraca ne treba da bude čak ni previše, već dva do tri vezana i protivnik bi se našao bez svesti na podu. Irac jeste dosta limitiran jer su sve njegove veštine osim udaraca rukama anulirane pravilima, pa tako publika neće moći da vidi one njegove čuvene kapuera udarce nogom iz okreta. Takođe Konorova prednost mogu biti i uglovi pod kojima on udara, naime, prema sajtu „SportScience“, Mekgregor zadaje udarce iz 30 različitih uglova sa obe ruke, dok Mejveder to radi sa znatno znatno manje opcija. Ipak Konor bi morao da obrati pažnju ne na svoje udarce već svoju kretnju, kao i kretnju protivnika jer se ne bore u popularnom UFC Oktagonu već u klasičnom ringu.\nAnalize i poznati su ovu borbu uporedili sa trkom plivača i vaterpoliste koju po logici mora dobiti plivač ili u ovom slučaju Flojd Mejveder.\nIpak, „ludi Irac“ kako je prozvan Mekgregor je milionske fanove privukao svojim delima i pričom i činjenica je da i on sam veruje u to da će veoma lako savladati protivnika. Ima prednost atleticizma, viši je, mlađi i ima duži raspon ruku. Poseduje ogromnu želi da nokautira Mejvedera u prve tri runde kako je izjavio i neizmerno veruje u to.\nSve u svemu, ljubitelje boksa, UFC-a ali i same borbe očekuje pravi spektakl, spektakl u kojem se saznaje ko i koja federacija poseduje najboljeg borca današnjice!\nLajović protiv Nadala u prvom kolu Ju-Es opena\nAmela Terzić u finalu trke na 1.500 metara u Tajpeju\nBORBA VEKA: Sudija prekinuo meč, Mejvederu pojas! - Sport


Baza znanja | Industrija\nCUBE TEAM D.O.O BEOGRAD - 8 months ago\nU Srbiji je sve više stranih kompanija, posebno u oblasti automobilske industrije, među kojima je i italijanska AUNDE, koja je deo mreže dobavljača FAS (Fiat Automobiles Serbia). Od početka poslovanja u Srbiji kompanija AUNDE je uspostavila saradnju sa firmom „Kreston MDM“ i odabrala je za svog revizora.\nČetvrtina najvećih kompanija u sektoru proizvodnje papira ostvaruje 95 odsto ukupnog prihoda sektora\nOvaj sektor uključuje kompanije čija je primarna aktivnost proizvodnja papira.\nElon Mask, osnivač proizvođača električnih automobile, kompanije “Tesla”, pristao je na novi princip plata, koja se bazira na cilju da ova kompanija postane jedna od najvrednijih kompanija na svetu.\nBivši radnik "Tojote" kreirao revolucionarni plutajući automobil\nHideo Tsurumaki je 11. marta 2011. godine prisustvovao prizorima gigantskih talasa cunamija, koji su se obrušili na severoistočnu obalu Japana, gutajući automobile ispunjene ljudima, koji su pokušavali da pobegnu.


Zašto Francuzi vraćaju klasične brzinomere u “tristaosmicu”? – BGD Novine\nZašto Francuzi vraćaju…\nZašto Francuzi vraćaju klasične brzinomere u “tristaosmicu”?\n21/04/21 | 17:16 ≫ 23:22\nNestašica čipova već je izazvala poremećaje u proizvodnji Peugeota 308, a proteklih meseci je naterala i mnoge druge kompanije da privremeno obustave proizvodnju\nPandemija virusa kovid 19 značajno je povećala potražnju za poluprovodničkim čipovima, sa kojom proizvođači i dobavljači ne uspevaju da održe korak.\nNestašica čipova je već izazvala poremećaje u proizvodnji Peugeota 308, u pogonima u francuskom Sošou, a proteklih meseci je naterala i mnoge druge kompanije, među kojima i Ford i Volkswagen, da privremeno obustave ili smanje proizvodnju automobila u pogonima širom sveta.\nZbog toga je, nedavno formirani gigant Stellantis (nastao spajanjem Fiat-Chryslera i francuske PSA grupe), najavio povratak analognim brzinomerima u aktuelnoj gami Peugeot 308 modela.\nKlasični brzinomeri će u Peugeot 308 početi da se ugrađuju najkasnije krajem maja, saopštila je fabrika, dok će čipove koji su prethodno nabavljeni sačuvati preusmeriti na ugradnju u digitalne komandne table najpopularnijih modela, kakav je krosover SUV Peugeot 3008.\nInače, proizvodnja aktuelnog Peugeota 308, koji je prošle godine prodat u oko 98.000 primeraka, bi do jeseni trebalo da bude okončana, prenosi SEEbiz. Nova generacija tog modela, opremljena digitalnim brzinomerima, će se proizvoditi u fabrici u Miluzu.\nFrancuska televizija LCI je objavila da Peugeot razmišlja o popustu od 400 evra na automobile sa analognim instrumentima, ali iz Stellantisa nisu komentarisali tu informaciju.\nVideo: Celu kuću spakovao u jedan pikap: Jedna samo stvar da se otkači u vožnji, desila bi se tragedija!\nOperation “Speed Marathon” underway, to last 7 days: Police to control speed limits around the clock\nSve o ostvarenju “Purple Rain”, Prinsovom dragulju: Film je bio osuđivan, a ovako je pesma nastala\nKako brakovi naših roditelja utiču na...\nŽene u biznisu: Nataša Pavlović –...\nNavijačima Evertona je pao kamen sa...\nSK studio: Bolje mečeve nismo mogli...


Danijelson: 2018. krucijalna za evrointegracije Zapadnog Balkana - Izazov\nRadio-televizija Srbije 21. novembra 2017. 17:27\nKristijan Danijelson je kao predstavnik Evropske komisije učestvovao na sastanku Spoljnopolitičkog odbora Evropskog parlamenta organizovanog sa predstavnicima nacionalnih parlamenata zemalja članica i šest zemalja Zapadnog Balkana, koje su u procesu evrointegracija.\nU izlaganju je stavio akcenat na značaj dijaloga Beograda i Prištine, ocenjujući da je sada istorijski trenutak za nalaženje trajnog rešenja.\nDanijelson je evropsku pespektivu regiona ocenio kao "vodeću reformsku i tranzicionu snagu" na Zapadnom Balkanu.\nU tom je smislu, najavio je da Evropska komisija radi na Strategiji za verodostojnu perspektivu proširenja Zapadnog Balkana, koja će biti usvojena u februaru i pozvao zemlje regiona da daju svoj doprinos već započetom intenziviranju odnosa EU i Zapadnog Balkana.\n"Jasna perspektiva članstva nije jednosmerna ulica. Da bi se ona sprovela u realnost, velika odgovornost leži na zemljama Zapadnog Balkana. One moraju staviti naglasak na vladavinu prava, pravosuđe i osnovna prava. To je osnovno za evrointegracioni proces, ali čak i važnije za prosperitet samih država", naglasio je Danijelson.\nPosebno je istakao da postoji "novi momentum pojačanih odnosa, važnosti i jasne perspektive" Zapadnog Balkana i EU koji se mora iskoristiti.\n"Predstojeća 2018. godina biće krucijalna u tom smislu. Evropska komisija radi na Strategiji za verodostojnu perspektivu proširenja Zapadnog Balkana koja će biti usvojena u februaru. U aprilu imaćemo uobičajni ‘paket proširenja’ gde ćemo dati ocene o tome gde se zemlje nalaze i gde bi trebalo da budu kada je reč o ulasku u EU. O tome će raspravljati zemlje članice u junu. U međuvremenu imaćemo važan samit EU–Zapadni Balkan u Sofiji", naveo je visoki predstavnik Evropske komisije.\nDanijelson kaže da je jasno da sve institucije EU naporno rade u okviru politike proširenja.\nPozvao je zemlje regiona da u svojim uzvratnim naporima i refomskim procesima posebnu pažnju stave na efikasno i nezavisno pravosuđe, rezultate u borbi protiv organizovanog kriminala i korupcije, funkcionalnost demokratskih institucija, posebno nacionalnih parlamenata, ali i na stanje u slobodi medija i izražavanja, koje je, prema oceni Evropske komisije, zabrinjavajuće u regionu.\n"Slobodni i nezavisni mediji koji prate rade vlada neophodni su za debate i reformske procese. Zato Evropska komisija podržava inicijative namenjene nezavisnom, pluralističkom i ekonomski održivom medijskom sektoru na Zapadnom Balkanu", ističe Danijelson.\nPoseban akcenat stavio je na pomirenje i dobrosusedske odnose na Zapadnom Balkanu i ocenio da postoji "istorijski trenutak" za pronalaženje trajnog rešenja u dijalogu Beograda i Prištine.


Kovačević i Tripković „srušili“ Subotičane - Radio televizija Pančevo\n18. novembra 2018. 19. novembra 2018. 0535\nFudbaleri „Železničara“ savladali su ekipu „Bačke“ iz Subotice rezultatom 2:0 u 16. kolu Srpske lige „Vojvodine“. Pančevci su do prednosti došli u 27. minutu golom kapitena Danila Kovačevića, konačan rezultat postavio je Bojan Tripković sjajnim pogotkom iz slobodnog udarca.\nNa Sportskom centru „Mladost“ u Pančevu odigrana je utakmica 16. kola Srpske lige „Vojvodine“ između domaćeg „Železničara“ i „Bačke 1901“ iz Subotice. „Želja“ je u većem delu prvog poluvremena bio bolji rival i kontrolisao utakmicu, a razloga za radost imali su i domaći navijači.\nU 27. minutu Radisavljević je prošao po desnoj strani, oslobodio se čuvara i u kaznenom prostoru pronašao Danila Kovačevića, koji je vešto loptu sproveo iza leđa Gabrića za 1:0, što je bio i rezultat posle prvih 45 minuta.\nU drugo poluvreme obe ekipe su ušle odlučnije i agresivnije, „Železničar“ u pokušaju da duplira prednost, „Bačka“ u želji da poravna rezultat. Ponovo su konkretniji bili domaći. Masaušić i Kiš se nisu razumeli u odbrani, lopta je stigla do Vojkana Sarajlina, koji je, posle kombinacije sa Kovačevićem, oboren na 20-ak metara od gola. Bojan Tripković je neodbranjivim udarcem doneo prednost ekipi „Železničara“ od 2:0, što je bio i konačan rezultat utakmice.\n„Železničar“ sada zauzima peto mesto na tabeli sa 27 bodova i u poslednjem kolu ove polusezone gostuje novosadskoj „Crvenoj zvezdi“.


SINDIKAT NEZAVISNOST: Preduzeća u restruktuiranju predstavljaju socijalni i politički izazov | MEDIJA CENTAR BOR - Borski Info - centar - Gradjanska čitaonica Evropa\nSINDIKAT NEZAVISNOST: Preduzeća u restruktuiranju predstavljaju socijalni i politički izazov\nINFORMOCIJA ZA JAVNOST SINDIKATA NEZAVISNOST\nU najvećem broju najrazvijenijih država članica Evropske unije, razvoj demokratskog društva i participativne demokratije, skoro da je nezamisliv bez uloge sindikata, kao organizacije koja predstavlja svet rada. Učešće predstavnika sindikata u radu parlamentarnih odbora je važan segment u poboljšanju kvaliteta socijalnog dijaloga i jačanju parcitipativne demokratije, jer na taj način radnici preko svojih sindikalnih predstavnika dobijaju priliku da posredno učestvuju u radu najvišeg zakonodavnog tela u našoj zemjli.\nU toku su aktivnosti radnih grupa na jednom od najsloženijih problema sa kojima se suočava Vlada Republike Srbije. Rešavanje pitanja stečaja i privatizacije preko 500 preduzeća koja se godinama nalaze u postupku restrukturiranja, predstavlja ozbiljan socijalni i politički izazov, na šta već duže vreme upozorava i premijer Aleksandar Vučić. Najavljuje se takođe reorganizacija najveće državne kompanije JP EPS. U svim tim aktivnostima biće neophodno da u radu parlamentarnog Odbora učestvuju predstavnici reprezentativnog Granskog sindikata IER „Nezavisnost“. Na taj način će država Srbija pokazati da unapređuje socijalni dijalog, a istovremeno ćemo zajedničkim radom Vlade, Skupštine Srbije i sindikata, doći do neophodnog konsenzusa o socijalnoj ceni privatizacije navedenih preduzeća.\nDržava Srbija je u obavezi da u narednom periodu implementira Akcioni plan za rešavanje socijalnih posledica Energetske zajednice, koji usvojen 2009.g. i upućen Evropskoj komisiji i Sekretarijatu Energetske zajednice. Informisani ste da su u toku pregovori sa Evropskom unijom oko Poglavlja 15 Energetike u kojima takođe učestvuje naš Granski sindikat.\nMi smo se u nekoliko navrata obraćali predsedniku Odbora, gospođi prof.dr Aleksandri Tomić, kao i sekretaru Odbora, gospodinu Dušanu Laziću, dobijali smo uveravanja da će predstavnici reprezentativnog Granskog sindikata industrije, energije i rudarstva „Nezavisnost“ biti pozivani na sastanak radi dogovora o učešću u radu Odbora za privredu, regionalni razvoj, trgovinu, turizam i energetiku.\nPredlažemo Vam da nas preko sekretara Odbora, gospodina Dušana Lazića, pozovete na prvu narednu sednicu Odbora, kako bismo osim upoznavanja postigli dogovor oko učešća u radu Odbora.\nOčekujući Vaš poziv za sastanak, srdačno Vas pozdravljamo\nU Beogradu, 1. 12. 2014.\nPrethodni članakSlovenci u Boru, baš lepo…Sledeći članakNEMA LAŽI: U Novoj topionici počela proizvodnja… „nevernih toma“


Krkobabic: Jos 65 kuca na selu dobilo nove stanare\nTanjug 31. marta 2022. 15:39\nBEOGRAD – Ministar za brigu o selu Milan Krkobabić izjavio je danas da je još 65 kuća na selu dobilo stanare a prva za koju su u ovom ciklusu dodeljena sredstva se nalazi u selu Željuša, u Dimitrovgradu, saopštilo je resorno ministarstvo.\nOn je nakon prve sednice komisije za dodelu bespovratnih sredstava za kupovinu seoskih kuća sa okućnicom u ovoj godini rekao da su novi stanari još mlađi nego prošlogodišnji i u proseku imaju 29,6 godina.\nKomisija je kuće dodelila za osam mladih poljoprivrednika, 12 samohranih roditelja i 45 porodica.\nNajjeftinija dodeljena nekretnina košta 588.168 dinara i nalazi se u selu Bačko Gradište u opštini Bečej a maksimalan iznos od 1,2 miliona dinara dostiglo je više kuća u Apatinu, Baču i Bačkoj Palanci.\nKao i prošle godine, ovim programom predviđena je dodela bespovratnih sredstava mladim bračnim i vanbračnim parovima, samohranim roditeljima, poljoprivrednicima do 45 godina.\nZa ove namene u republičkom budžetu je izdvojeno 500 miliona dinara, a maksimalni dozvoljeni iznos po jednoj kući je 1,2 miliona dinara.\nPredsednik komisije za ocenu i kontrolu realizacije projekta je rektor Beogradskog univerziteta Vladan Đokić, a zamenik predsednika komisije agroekonomista Milan Prostran.


Kako do bezbednog ERP-a: Rešenje za velike sisteme | PC Press\nKako do bezbednog ERP-a: Rešenje za velike sisteme\n16. januar 2020. 17. januar 2020. Voja Gašić\nSAP je sistem koji se preporučuje najvećim i najkomplikovanijim poslovnim korisnicima. Sasvim je normalno da takvi korisnici moraju intenzivno da rade 24/7/365, a da sigurnost protoka podataka mora da bude besprekorna. Za to se brine Bowbridge čija rešenja i proizvode kod nas zastupa kompanija Singi.\nDanas se posao kreće brže nego ikad, a kompanije moraju ići u korak s tim zahtevima. Partneri, dobavljači, kupci i saradnici ne mogu čekati dane ili sate za informacije koje su im potrebne da bi obavljali svoj posao. Potreban im je za nekoliko minuta.\nSAP aplikacije su pružile ogromnu prednost kompanijama, centralizirajući njihove podatke i procese tako da svaki korak posla nesmetano teče ka sledećem, sa svim potrebnim podacima koji se prenose tokom vožnje. Međutim, veći i komplikovaniji sistem je često i ranjiviji, a svaki zastoj košta mnogo više.\nIstraživanje IDC‑a koje je obuhvatilo 430 donosilaca odluka, otkriva da je 64 odsto organizacija doživelo neki incident u sistemima SAP ili Oracle E‑Business Suite u poslednja 24 meseca. Ovo su neke od naučenih lekcija.\nHakeri ne diskriminišu\nCyber‑kriminalci, hakeri, nezadovoljni zaposleni i drugi zlonamerni akteri koji ruše ERP sisteme ne diskriminišu. Imaju apetit za svim vrstama podataka. Među kompanijama čiji su ERP sistemi pokvareni u poslednja 24 meseca, vrste kompromitovanih podataka predstavljaju širok spektar informacionih sredstava koja poseduju današnja preduzeća. Ugroženi podaci uključuju: podatke o prodaji (50 %), podatke o HR (45 %), lične podatke korisnika (41 %), inženjerske informacije (38 %), te finansijske podatke (36 %) i podatke o intelektualnom vlasništvu (34 %). Ispitanici su finansijske i prodajne podatke rangirali kao dve najvažnije vrste kompromitovanih podataka.\nHakeri bi mogli biti na vašem platnom spisku\n„Informacije koje se najčešće kompromituju, prema ovom istraživanju su najviše regulisane u današnjem poslovnom ekosistemu“, kaže Larri Harrington, bivši predsednik Globalnog odbora Instituta za unutrašnje revizore. „Najviše zabrinjava popularnost prodaje, finansijskih podataka i ličnih podataka, a sve bi trebalo da podigne zastavice o mogućnosti trgovanja na insajderu, dogovorom i prevarama.“\nVaš odbor treba da zna da revizije ne rade\nKršenje zakona (64 odsto organizacija prijavilo je kršenje u poslednja 24 meseca) je alarmantna s obzirom na to da 78% ispitanika kaže da je njihove ERP aplikacije pregledala treća firma svakih 90 ili više dana.\nOvi nalazi bi trebalo da izazovu ozbiljnu zabrinutost kod takozvane C‑grupe (svi oni koji na početku naziva titule imaju chief) i na nivou upravnog odbora u vezi s učestalošću i kvalitetom ovih revizija.\nPovršina napada se povećava\nPrema anketama, oko 74 odsto ERP aplikacija dostupno je putem interneta. Sa ERP aplikacijama izloženim Internetu, prostor za napad međusobno povezanih aplikacija se povećava, omogućavajući okretne komore koji kompromituju čitave sisteme. Nije ni čudo što više od polovine rukovodilaca sa većim ERP implementacijama izveštava da su „zabrinuti“ ili „veoma zabrinuti“ oko prelaska u oblak.\nBol od povrede zamračuje troškove prevencije\nIstraživanje izveštava da troškovi od samo tri sata stanke lako nadmaše godišnju potrošnju na sigurnost ERP‑a za organizacije. Sedamdeset odsto organizacija izveštava da godišnje troši 100.000 dolara ili više na bezbednost ERP‑a. Ipak, skoro dve trećine tih istih organizacija veruje da prekid rada ERP‑a košta njihovu organizaciju više od 50.000 dolara na sat.\nOvo istraživanje potvrđuje ono što industrija ICT sigurnosti poznaje već odavno: ERP sistemi su vrlo cenjena meta cyber‑napada. Organizacije svih veličina moraju osigurati da se njihovi timovi za cyber‑sigurnost i SAP‑ove bezbednosti integrišu i rade zajedno, posvećujući vreme, trud i resurse potrebne za zaštitu svojih podataka, svog sistema i kompanije. O tome kako se za bezbednost SAP sistema brinu Bowbridge i Singi čitaćete u narednim izdanjima PC Press‑a.\nKorisna adresa: Singi\nTagovi: bowbridge, ERP, SAP, Singi\n← iPhone kao Google sigurnosni ključ\nY2K bag, sa zakašnjenjem od 20 godina →


Kada proleće probudi inspiraciju, sredite dom - Zdrava i prava\nProleće je, kalendarski gledano, stiglo još u martu, sve do sada nismo imali priliku da uživamo u lepim danima i sunčevim zracima. Priroda se probudila, nova energija i svežina se osećaju na svakom koraku, a to znači samo jedno – da je vreme za promene. Ukoliko počnete od svog eneterijera, na pravom ste mestu da „prikupite“ sve savete za stvaranje kutka za uživanje.\nUmesto sofa sa oštrim i grubim linijama, velikim jastucima i naglašenim rukonaslonima, ovo godišnje doba se savršeno uklapa sa sofama malih dimenzija, sa zaobljenim ivicama. Jedan od primera je ležaj MONDO, koji će doprineti otvorenosti prostora, a uz to je i veoma praktičan.\nŠto se tiče trpezarijskog prostora, prolećnu svežinu ćete uneti ukoliko se odlučite za trpezarijsku stolicu HTC-118 i trpezarijski sto MAX S, kao i klub sto ATRIA fi 45×42. Kontrastu će doprineti dodatna dekoracija, kao i sitni i jednostavni komadi nameštaja koji su uvek dobrodošli.\nUkoliko ste dovoljno smeli, za ovakve enterijere su tipične i atraktivne tapete i boje zidova koje odišu svežinom i pružaju vam dodatnu energiju. Prostor možete umiriti nameštajem jednostavnijih oblika i neutralnih tonova, poput ugaonih garnitura COMO i NORA F, koje će zahvaljujući smirenom dezenu i jednostavnom dizajnu doprineti estetici prostora. Igranje bojama je uvek i više nego poželjno, dok će detalji u beloj boji, poput klub stola, lampe ili tepiha, uneti dodatnu dinamiku u prostor.\nAko ste ipak ljubitelj mirnijih boja, prilikom uređivanja koristite organski materijal, kao i smelije konstrukcije nameštaja, od ratana ili drveta. Idealno rešenje za uživanje u sunčanim, prolećnim danima na terasi ili dvorištu je ljuljaška DREAM-L od braon ratana, a njen moderan izgled čini je atraktivnim detaljem i u ambijentima savremenih domova.\nFotelja NEW YORK će svojim dizajnom i udobnošću osvežiti enterijer dnevnog boravka, a s obzirom na to da je možete uklopiti sa zidovima tople palete boja, u zemljanim tonovima, biće idealna za kombinovanje sa prolećnim stilom. Dizajneri enterijera Forma Ideale savetuju da u prostor unesete zelene biljke koje uvek unose osveženje, pa će harmonija, mir i balans biti zagarantovani.\nSvaka godina donosi nove trendove, kao i svako godišnje doba, a mi se nadamo da vas je baš proleće bilo za vas inspiracija i motiv da ostvarite sve one ideje o uređenju enterijera o kojima ste oduvek maštali. Želje su tu, lepo vreme nam ide na ruku, zato je vreme da se sa promenama počne odmah.


Bašle: Pandemija korona virusa ne sme da bude „kart blanš“ za kršenje ljudskih prava - Dijalog.net\nNaslovna Politika Bašle: Pandemija korona virusa ne sme da bude „kart blanš“ za kršenje ljudskih prava\nŽeneva, 09. april 2020. – Pandemija koronavirusa ne sme da bude „kart blanš“ za kršenje ljudskih prava, upozorila je visoka komesarka UN za ljudska prava Mišel Bašle koja je kritikovala „neograničena ovlašćenja“ koje su uvele vlasti nekih zemalja.\n„Hitne mere mogu biti neophodne za rešavanje hitne zdravstvene situacije. Međutim, hitna situacija nije ‘kart blanš’ za ignorisanje obaveza prema poštovanju ljudskih prava“, rekla je Mišel Bašle na prvom video sastanku Saveta UN za ljudska prava.\nKomesarka je rekla da hitne mere treba da budu „neophodne i srazmerne“ i dodala da je „duboko zabrinuta što su vlasti nekih zemalja uvele hitna neograničena ovlašćenja“.\nMnoge zemlje su pojavom epidemije koronavirusa uvele vanredne mere, kao Mađarska u kojoj premijer Viktor Orban ima puna ovlašćenja, tokom vanrednog stanja koji je neograničenog perioda.\n„Epidemija se u nekim slučajevima koristi kao opravdanje za uvođenje represivnih mera u zakonodavstvu, a one mogu da ostanu na snazi dugo posle završetka vanredne situacije“, rekla je Mišel Bašle.\nKomesarka je takođe izrazila zabrinutost zbog ograničene slobode medija i izražavanja, strahujući da bi „takozvana borba protiv dezinformacije bila pretvorena u ućutkivanje kritike„.\n„U mnogim zemaljama postoje izveštaji da su novinari kažnjeni jer su prenosili vesti o manjku maski, ili zdravstveni radnici koji su govorili o manjku zaštitne opreme. Negde su i obični građani kažnjeni jer su na društvenim mrežama prenosili poruke o pandemiji„, rekla je ona i dodala da „kritika ne predstavlja zločin“.\nKomesarka UN je pozvala vlade da znatno povećaju pristup tačnim informacijama i statističkim podacima o pandemiji koronavirusa jer je „transparentnost od imperativnog značaja za spasavanje ljudi u slučaju sanitarne krize“.\nOznakekorona virusljudska pravaMišel BašleUjedinjene nacije\nPrethodno Popović: Zabrinutost zbog slučaja docenta Bogoslovskog fakulteta\nSledeće BIRODI: Građani zadovoljni merama Vlade Srbije, ali ne i političkom zloupotrebom epidemije\nTop Tags Evropska unija Srbija i Evropska unija Društvo Vlada Republike Srbije Evropska komisija lokalna samouprava mediji ljudska prava Civilno društvo OCD istraživanje mladi konkurs vladavina prava evropske integracije


Iranski predsjednik Hassan Rouhani upozorio je danas da će Iran prestati da se pridržava određenih dijelova nuklearnog sporazuma iz 2015. godine i dao rok od 60 dana ostalim potpisnicama tog sporazuma da ispune svoje obaveze, naročito kada je riječ o bankarskim i naftnim sektorima.\nRouhani je rekao da će Iran nastaviti s visokim nivoom obogaćivanja uranija, ukoliko svjetske sile ne održe svoja obećanja, data u okviru nuklearnog sporazuma postignutog 2015. godine.\nIran je poslao pisma o svojoj odluci liderima Velike Britanije, Kine, Evropske unije, Francuske i Njemačke, preko ambasadora tih zemalja u Teheranu, kao i Rusiji, navodi AP.\nTelevizija IRIB je izvijestila da je Iran prenio ambasadorima zemalja potpisnica da će odstupiti od pojedinih obaveza koje ima prema nuklearnom sporazumu iz 2015. godine.\nRouhani je rekao da će Iran zadržati višak obogaćenog urana i teške vode i dao rok od 60 dana da se odrede novi uslovi za nuklearni sporazum s tom zemljom. Upozorio je da ukoliko rok istekne, a ne postignu se bolji uslovi, Iran će započeti sa većim obogaćivanjem uranija, prenosi AP.\nUranij obogaćen do mnogo viših nivoa od sadašnjih iranskih zaliha može se koristiti kao fuzijska jezgra nuklearnog oružja, dok je teška voda izvor plutonija koji se može koristiti kao alternativni način proizvodnje bojeve glave.\nSporazum je ograničio Iran na obogaćivanje urana na više od 3,67 posto, nivo koji se obično koristi u proizvodnji električne energije, te je zabranio Iranu izgradnju dodatnih reaktora za tešku vodu ili gomilanje zaliha više od 130 tona teške vode, podsjeća američka novinska agencija.\nU jeku napetosti, Washington je najavio da će na Bliski istok poslati grupu nosača aviona s nekoliko bombardera B-52 , a savjetnik za nacionalnu sigurnost John Bolton upozorio je da će Washington odgovoriti "neumoljivom silom" na svaki napad Teherana, prenosi AP.


6. Decembra 2020. 6. Decembra 2020. mmgradiska\nVanesa Kogan, direktorka projekta “Stičing Džastis Inišativ”, rekla je za britanski “Gardian” da su je ruske vlasti obavestile o ukidanju dozvole boravka. Imaće dve nedelje da napusti zemlju u kojoj živi više od deset godina. Kogan takođe ima dvoje dece sa ruskim državljaninom.\nInicijativa je nevladina organizacija koja navodno pruža pravnu podršku Rusima u slučajevima uočenih kršenja ljudskih prava. Poslednjih godina bio je manje otvoren za finansiranje, ali su ga 2010. i 2011. finansirali holandska vlada i mađarski milijarder Džordž Soroš preko njegove grupe za pritisak Otvorenog društva koja je zabranjena u Rusiji i proglašena „nepoželjnom“.\nKoganin rad prethodno se fokusirao na region Severnog Kavkaza, gde je njena grupa predstavljala ljude kojima su vlasti navodno pretile. Njena aktivnost na pretežno muslimanskom području dovela je do tenzija sa lokalnim liderima, poput Ramzana Kadirova, šefa Čečenske Republike.\nSada je zamenik predsednika Ruskog saveta bezbednosti Medvedev, koji je ujedno bio i ruski premijer, rekao novinarima u četvrtak da dobro finansirane strane grupe koriste mreže u Rusiji da bi “pogoršale domaću političku situaciju u određenim regionima, uključujući ruske neprofitne grupe sa kojima se udružuju”.\nMedvedev je dodao da ove nevladine organizacije „zavise od internet medija i koriste razne izmišljene razloge za razmenu događaja iz naše nacionalne istorije“. Nazvao je ovo „velikom informativnom kampanjom koja se sprovodi radi diskreditacije rukovodstva određenih delova teritorije i saveznih entiteta“.\nU novembru je Državna duma raspravljala o novom zakonu koji bi proširio definiciju stranih agenata, omogućavajući da se oznaka odnosi ne samo na NVO i medijske organizacije, već i na obične građane. Sjedinjene Države su pritvorile Mariju Butinu, tvrdeći da je bila strani agent koji je zastupao Moskvu. Vlasti kažu da se infiltrirala u konzervativne organizacije kako bi promovisala bolje veze između Vašingtona i Kremlja. Odležala je pet meseci u zatvoru, od čega je deo provela u samici, pre nego što je deportovana natrag u Rusiju.\nVOZAČI OPREZ zbog jakih udara vjetra i odrona\nPrvi memorijalni turnir “Miloš Švraka” u Gradišci\nBritanka koja je stravično ubila sina: ‘Ja sam Mesija, moram ga žrtvovati’\n11. Februara 2021. 11. Februara 2021. mmgradiska\nAzeri divljački uništavaju pravoslavna jermenska groblja: Snimci iz Karabaha zgrozili svijet (VIDEO)\n26. Novembra 2020. 26. Novembra 2020. mmgradiska\nFerari prvi put izabrao devojku za svoju trkačku akademiju (video)\n24. Januara 2021. 24. Januara 2021. mmgradiska


Kompanija Boksit otvorila svoju novu fabriku - SwissBiH intern. consulting\nKompanija Boksit otvorila svoju novu fabriku\nPredsjednik Vlade Republike Srpske Radovan Višković i predsjednik Kompanije “Boksit” Rajko Dukić danas su u Milićima otvorili Fabriku za sušenje i mljevenje hidrata, u čiju izgradnju je “Boksit” uložio gotovo 2,6 miliona KM.\nFabrika će zapošljavati 12 radnika, a djelovaće u sklopu kompanije kao zaseban sektor.\nSvečanosti otvaranja Fabrike prisustvovao je ministar energetike i rudarstva Republike Srpske Petar Đokić, ministar zdravlja i socijalne zaštite Alen Šeranić, poslovni partneri i zaposleni u komapniji.\nKompanija “Boksit” danas obilježava 60 godina postojanja.


Uhapšen član „novog zemunskog klana“\nNjegova meta nisu bili oni, već mladić s kojim se prethodno u lokalu posvađao i s kim je u vatrenom obračunu nameravao da sredi račune, ali su njih dvojica bili „kolateralna šteta“.\nOsumnjičeni Mandarić hapšen je pre tri i po godine kao član kriminalne grupe Nemanje Bojovića, sina Gorana Bojovića Amonijaka, koji je ubijen 1992. godine.\nU grupi je bio i Petar Guzijan, sin Jovana Guzijana Cunera, takođe žestokog momka, a kod uhapšenih su nađena dva kilograma spida, revolver, gasni pištolj i falsifikovana dokumenta.\nČlanovi „novog zemunskog klana“ opisivani su kao veoma nasilni, a kriminalnu ekipu policija je povezivala sa prodajom droge, razbojništvima, iznudama. Još kao maloletnici počeli su da maltretiraju članove suparničkih kriminalnih grupa, ali i građane Zemuna, koji su smatrali svojom teritorijom.


Polovni Fenwick dizelski viljuškari oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Viljuškari > Dizelski viljuškari > Fenwick\nPolovna Fenwick dizelski viljuškari na prodaju\nOvde je kompletna lista polovnih Fenwick dizelski viljuškari oglasa za prodaju na Mascusu. Fenwick dizelski viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Fenwick dizelski viljuškari u odeljku Brendovi.\nFenwick H40D-01Opšte stanje (1-5): 5, Maksimalni kapacitet dizanja: 4000, Maksimalna visina podizanja: 406\nMascus pruza svojim korisnicima najbolju priliku za pretragu i pronalazak polovnih mašina u kategoriji Fenwick dizelski viljuškari i druge opreme\nOvde je kompletna lista polovnih Fenwick dizelski viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Fenwick dizelski viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Fenwick dizelski viljuškari.


Nema napada na Iran\nPalestinski lider Mahmud Abas stavio van zakona paramilitarne snage Hamasa\nIzraelsko ministarstvo spoljnih poslova odbacilo je juče tvrdnju britanskog lista Sandej tajms da Izrael pravi planove za uništenje iranskih postrojenja za obogaćivanje uranijuma, javlja AP.\nSandej tajms je juče objavio je da Izrael ima spremne tajne planove za uništenje iranskih postrojenja za obogaćivanje uranijuma koristeći taktičko nuklearno naoružanje, navodi Frans pres. Pozivajući se na nekoliko izraelskih vojnih izvora, list je naveo da izraelska avijacija uvežbava taktike uništenja postrojenja za obogaćivanje uranijuma u Natancu koristeći taktičko nuklearno naoružanje za "uništenje bunkera". Druge dve lokacije, postrojenja s teškom vodom u Araku i konverziju uranijuma u Isfahanu biće gađana konvencionalnim bombama, navodi list.\nPortparol MIP u Jerusalimu Mark Regev međutim tvrdi da to nije istina. - Fokus izraelskih aktivnosti danas jeste puna podrška diplomatiji... i potpuno sprovođenje Rezolucije Saveta bezbednosti UN", rekao je Regev, javlja AP. Takođe je dodao da "ako diplomatija uspe, problem može da se reši na miran način". Frans pres prenosi izjavu izraelskog zvaničnika koji je želeo da ostane anoniman da je pisanje Sandej tajmsa apsurdno i da je taj list i ranije objavljivao "senzacionalističke naslove koji su se na kraju ispostavili ništavni". - Pomisao da ćemo mi pokrenuti atomski napad na Iran, a povrh toga da ćemo taj plan unapred objaviti i to jednom stranom listu je zaista smešna - rekao je on.\nIzraelske snage juče su izvršile raciju u Nablusu na Zapadnoj obali i uhapsile najmanje četiri osobe, javlja AP pozivajući se na palestinsku službu bezbednosti. Oko 20 džipova izraelske armije ušlo je u Nablus pred zoru, a eksplozije i pucnji čuli su se nekoliko sati, kažu stanovnici.\nIran je odmah upozorio Izrael da će odgovoriti na svaki eventualni vojni napad. - Na bilo koju vojnu akciju protiv Irana nećemo ćutati i agresor će jako brzo zažaliti zbog svoje odluke - rekao je portparol iranskog MIP Mohamed Ali Hoseini, prenosi Frans pres. On je takođe kazao da Iran neće prekinuti saradnju sa Međunarodnom agencijom za atomsku energiju i da je posvećen Sporazumu o neširenju nuklearnog naoružanja.\nRacija je izvedena u osetljivom trenutku, kad je situacija na palestinskim teritorijama na ivici rata zbog obnovljenih sukoba pripadnika Fataha predsednika Palestinske uprave Mahmuda Abasa i vladajuće terorističke grupe Hamas premijera Ismaila Hanije, javlja Frans pres. Uprkos sporazumu o povlačenju naoružanih ljudi s ulica koje su Abas i Hanije postigli u petak, preksinoć su izbili sukobi dva klana u kojima su poginule tri osobe.\nNekoliko sati pre sukoba, Abas je zahtevao da Hamas raspusti svoje paramilitarne snage, takozvane "izvršne snage", proglasivši ih nelegalnim, navodi Frans pres. Zauzvrat, Hamas je najavio da će duplirati broj izvršnih snaga na 12.000 članova, a portparol te terorističke grupe Islam Šahvan izjavio je da je regrutacija već počela i da je svaki lojalan građanin pozvan da se pripremi da joj se pridruži. Abas je pre nekoliko meseci pristao da se Hamasove izvršne snage uključe u jedinice MUP, ali posle nedavnog napada hamasovaca na kuću Fatahovog komandanta bezbednosti u pojasu Gaze, u kome su on i sedmorica telohranitelja ubijeni a nekoliko dece ranjeno, palestinski lider je odlučio da ih stavi van zakona.\nAbas je kasno preksinoć telefonom razgovarao s američkim državnim sekretarom Kondolizom Rajs kako bi je obavestio o trenutnoj situaciji na Zapadnoj obali i pojasu Gaze pred njen planirani dolazak na Bliski istok. Istovremeno je egipatski predsednik Hosni Mubarak pozvao Palestince da hitno obustave međusobne sukobe i da stave palestinske interese iznad svega drugog i deluju zajednički.


Centar za zaštitu potrošača osudio EPS i prodavce sportske obuće\nNiški Centar za zaštitu potrošača „Forum“ danas je, povodom Svetskog dana potrošača izrekao javnu osudu Elektroprivrede Srbije i prodavaca sportske obuće zbog „zloupotrebe na tržištu roba i usluga i nepoštovanja Zakona o zaštiti potrošača“.\nEPS, saopštio je Centar, krši Zakon o zaštiti potrošača jer isporučuje električnu energiju preko brojila kojima je „istekao rok baždarenja“.\nZanemarujući da se brojila kojima je istekao „rok važenja žiga“ ne smeju upotrebljavati, EPS uz to donosi rešenja o neovlašćenoj potrošnji električne energije, uprkos tome što su plombe na brojilima oštećene li ih nema.\nEPS krši zakon i jer gradjane ne obaveštava pisanim putem o dugu nastalom u prethodna dva meseca i ne daje im minimalan rok od 30 dana za izmirenje duga.\n„Električna energija se isključuje iako je potrošač podneo prigovor i osporio visinu obaveza i nastavio da redovno izmiruje tekuće obaveze, a struja se tokom grejne sezone isključuje i domaćinstvima u kojima žive ugroženi potrošači“, ukazao je „Forum“ i dodao da EPS ponovno uključenje struje uslovljava plaćanjem „zastarelih dugova“.\n„Forumu“ zbog kršenja Zakona o zaštiti potrošača „zahteva da se svi gradjani kojima je struja isključena, privremeno priključe na sistem, a da se sprovede zakonski postupak za svaki konkretan slučaj“, a od EPS „zahteva da formira komisiju za rešavanje reklamacija“.\nTa organizacija je osudila i prodavce sportske obuće „sumnjivog kvaliteta“.\nTi najskuplji artikli poznatih marki u proseku traju dva do tri meseca, a reklamacije se odbijaju sa obrazloženjem da se radi o obući za suvo vreme koja je nepravilno održavana, navodi se u saopštenju.\n„Sve vrste obuće imaju deklaraciju „obuća za suvo vreme“, pa i kopačke u kojima se igra fudbal, iako se ta obuća koristi i po kiši i blatu, naveo je „Forum“.\nU rešavanju reklamacije se kao dokaz „saobraznosti“ koristi nalaz laboratorije koja je prilikom uvoza obuće izdala deklaraciju, što je neprihvatljivo, jer se radi o sukobu interesa, te „za dokazivanje saobraznosti mora da se koristi nezavisna institucija, i to ne ona koja je prilikom uvoza izdala deklaraciju“, naveo je niški Centar za zaštitu potrošača.


Predsednik Skupštine Srbije Ivica Dačić kaže za RTS, pred posebnu sednicu parlamenta posvećenu Kosovu i Metohiji, da postoje političke stranke koje ne mogu da shvate da mogu da postoje podele po mnogim pitanjima, ali da po najvažnijim, kao što je KiM, mora da postoji državno jedinstvo i politička stabilnost.\nIvica Dačić je rekao, povodom sednice Skupštine na kojoj će predsednik Aleksandar Vučić predstaviti izveštaj o dijalogu Beograda i Prištine, da je veoma teško doći do konsenzusa.\n“Nažalost, postoje političke stranke koje ne mogu da shvate da mogu da postoje podele po mnogim pitanjima, ali da po najvažnijim kao što je Kosovo mora da postoji državno jedinstvo i politička stabilnost”, smatra predsednik parlamenta.\nJuče je održan sastanak sa vanparlamentarnim strankama bez posredstva stranaca na istovremeni zahtev, naveo je Dačić, i predsednika Vučića i samih tih partija.\nOcenjuje da su to patriotske stranke, koje imaju stav da ne bi trebalo da postoje razlike oko nacionalnih pitanja.\n“U tom smislu je dogovoreno i zaključeno da se redovno održavaju ovakvi sastanci, i to daje posebnu političku snagu, pored današnje sednice”, istakao je Dačić.\nNapominje da se u dijalogu o Kosovu i Metohiji nije promenilo ništa što se tiče težine situacije.\n“Izazovi su ostali isti, možda još jači, pritisci sve teži, od nas se traži sve, a ne nudi gotovo ništa”, napomenuo je Dačić i dodao da je zato Vučić i tražio da se obrati i da poslanicima kaže o svoj težini situacije.\nUveren je da Vučić neće podleći pritiscima, da nikada neće priznati samoproglšenu nezavisnost Kosova, ali da će uložiti sve da se sačuva mir i dođe do nekog kompromisa.\nDijalog uz posredstvo stranaca, kad stižu predstavnici EP\nŠto se tiče dijaloga sa ostatkom vanparalmentarne opozicije, u posredovanje Evropskog parlamenta, Dačić kaže da je taj deo još u pripremnoj fazi.\n“To pre svega zavisi od agende evropskih poslanika, oni su imali zabranu putovanja. Vreme je da se otpočne i taj deo dijaloga. Razmišlja se o nekom terminu, kad bi oni mogli da dođu u Beograd, između 8. i 11. jula, ali to još nije potvrđeno”, rekao Dačić.\n← Iznenađenje za primer – Kako u Rusiji gledaju na izbor patrijarha Porfirija /video/\n(UŽIVO) PREDSEDNIK SRBIJE U SKUPŠTINI: Vučić pred poslanicima o KiM i pregovorima sa Prištinom (VIDEO) →\nROK ZA PREDLOGE O IZBORNIM USLOVIMA JE 1. AVGUST: Dačić se obratio akterima dijaloga


Naslovna strana za sredu, 29. novembar 2017. godine - VIRALNE\nHome / DRUŠTVO / Naslovna strana za sredu, 29. novembar 2017. godine\nNaslovna strana za sredu, 29. novembar 2017. godine\nDnevni listovi na naslovnim stranama za sredu, 29. novembar, najviše pišu o strategiji SAD za Balkan, planom da se pojača vojno prisustvo SAD u regionu istočne Evrope, presudama Haškog tribunala i beogradskim izborima.\nALO – „Vučić me nikad ne pritiska“, naslov je intervjua s predsednikom RS Miloradom Dodikom. „Pet vladika radilo za paradržavnu tajnu službu“, o tome da je u tajnoj službi koju je navodno osnovao DS bilo i crkvenih velikodostojnika.\nBLIC – „Izbori za Beograd 11. marta“, list piše o datumu održavanja izbora za Skupštinu Beograda. „Strategija: Prisustvo vojske, mir sa Srbijom“, o planu SAD za Balkan.\nVEČERNJE NOVOSTI – „Amerika nas želi kao svog saveznika“, list piše o strategiji SAD za Balkan i planu jačanja vojnog prisustva u regionu. „Prvi projekat Kine i Evrope preko Srbije“, o rekonstrukciji pruge Beograd-Budimpešta.\nDANAS – „Da bismo završili 5. oktobar moramo se rešiti Vučića“, razgovor sa Milom i Srbijankom Turajlić povodom premijere nagradjenog filma „Druga strana svega“. „Danas na ‘udaru’ jer je otkrio medijsku prevaru“, o reagovanjima na izveštaj sudskog veštaka o povredama novinarki na protestu Dveri ispred Televizije Pink.\nINFORMER – „2050 Srbi manjina u Srbiji“, o proceni CIA po kojoj će broj gradjana sa 8,8 pasti na 5,8 miliona. „SAD hoće istorijsko pomirenje sa Srbima“, o tome da je potpredsednik Atlantskog saveta iz Vašingtona Dejmon Vilson najavio da će SAD radikalno promeniti politiku na Balkanu.\nKURIR – „Amerikanci žele istorijsko pomirenje sa Srbijom“, o novoj strategiji SAD prema Balkanu. „Markuš hteo da otkrije veliku tajnu Kuriru, pa ubijen“, o ubistvu Marka Markuša u Novom Sadu.\nPOLITIKA – „Prištinski plan B: Ujedinjenje sa Albanijom“, list piše o najavama pojačanog prisustva vojske SAD na Balkanu i zajedničkoj sednici vlada Kosova i Albanije. „Nevinost Srbije u fusnoti“, o presudama Haškog tribunala.\nSPRSKI TELEGRAF – Pod naslovom „Janković doušnik BIA“, list piše da je lider PSG Saša Janković dugogodišnji saradnik tajne službe.\n← Prethodna vest Danas maraton Vikimedije: Dopunjavanje biografija ličnosti iz SFRJ\nSledeća vest → Radovi od Gazele do petlje Nacional, zatvorena krajnja leva preticajna traka


Prvi put posle sedam godina ministri spoljnih poslova Turske i Egipta razgovarali su telefonom i najavili normalizaciju odnosa između dve zemlje, poremećenih od vremena „arapskog proleća”, koje je izazvalo duboke potrese u Kairu. Ankara još nije priznala sadašnju „pučističku vladu” u Egiptu, pošto je podržavala smenjenog i odnedavno počivšeg predsednika Muhameda Mursija, političara iza koga je stajala radikalna grupa Muslimanska braća. „Nema razloga da odnosi između dve zemlje ne budu normalizovani, pogotovo zato što sada nijedna strana to ne uslovljava”, potvrdio je šef turske diplomatije Mevlut Čavušoglu posle telefonskog razgovora s egipatskim kolegom Samehom Hasanom Šukrijem, prenela je agencija Anadolija. U Ankari su, doduše, oprezni, pošto mnogi problemi još opterećuju odnose dve\nANKARA – U Turskoj je danas registrovano 62.606 novih slučajeva kovida-19, što je najviše obolelih u jednom danu od početka pandemije, saopštilo je ministarstvo zdravlja te zemlje. Turska je trenutno na četvrtom mestu u svetu prema prosečnom porastu broja obolelih za poslednjih sedam dana, navodi Rojters. Od početka pandemije ukupno je zaraženo 4,2 miliona ljudi, a od posledica infekcije koronavirusom preminulo je 35.608 obolelih, javlja Tanjug. Predsednik Redžep Tajip Erdogan je prošle sedmice najavio uvođenje nekoliko novih restriktivnih mera, kao i delimično zaključavanje nekih oblasti tokom prve dve sedmice meseca Ramazana kako bi se sprečilo širenje virusa.\nMoguće smanjenje broja turista u Turskoj za pola miliona zbog ograničenja letova iz Rusije\nBroj turista koji dolaze u Tursku mogao bi biti umanjen za 500.000 usled ograničenja letova koje je uvela Rusija, izjavio je turski ministar turizma Mehmet Nuri Ersoj. Rusija je ranije ove nedelje saopštila da će ograničiti letove na relaciji s Turskom od 15. aprila do 1. juna zbog rekordnog porasta broja zaraženih korona virusom u Turskoj, što je dovelo do uvođenja novih mera zatvaranja, javlja Radio Slobodna Evropa. „Datum prestanka važenja zabrane mogao bi biti pomeren u zavisnosti od pada broja slučajeva zaraženih. Moglo bi doći do smanjenja broja turista od oko 500.000”, rekao je Ersoj. Televizija NTV prenela je da je Ersoj istakao da nema problema kada je reč o rezervacijama za letovanje u Turskoj. Ministar zdravlja Fahretin Koča je izjavio da će ruska delegacija uskoro\n12.04.2021 u 22:40\nMOSKVA - Rusija će od 15. aprila do 1. juna obustaviti aviosaobraćaj sa Turskom, saopštila je danas potpredsednica ruske Vlade Tatjana Golikova. Ona je precizirala da se to odnosi i na redovne i na čarter letove. Turističkim kompanijama je preporučeno da u tom periodu obustave realizaciju paket aranžmana u Turskoj. Načelnica epidemiološke službe Ana Popova izjavila je da iz Turske stiže većina slučajeva novih sojeva korona virusa u Rusiju. Odluka o obustavi letova može ozbiljno da ugrozi tursko tržište budući da veliki broj Rusa provodi odmor u toj zemlji, prenosi Beta.\n10.04.2021 u 18:31\nŠarla Mišela muči nesanica što nije ustupio stolicu Fon der Lajenovoj\nBRISEL – Predsednik Evropskog saveta Šarl Mišel rekao je nemačkom listu Handelsblat da posle incidenta sa rasporedom sedenja na sastanku u Ankari loše spava, jer nije postupio kao džentlmen. Naime, Ursula fon der Lajen, prva žena predsednica Evropske komisije, izrazila je iznenađenje i podigla ruku u neverici kada je otkrila da je Mišel zauzeo jedinu slobodnu stolicu pored predsednika Turske Redžepa Tajipa Erdogana na razgovorima, prenosi Tanjug. Your browser doesn’t support video. Please download the file: video/youtube Epizoda, zabeležena kamerom, okončala se tako što je ona na kraju prebačena na drugo, udaljenije mesto. „Ne krijem činjenicu da od tada nisam dobro spavao noću, jer se scene neprestano ponavljaju u mojoj glavi”, rekao je Mišel za Handelsblat, dodajući da\n09.04.2021 u 21:10\nMOSKVA – Ruski predsednik Vladimir Putin zatražio je danas od turskog kolege Redžepa Tajipa Erdogana da sačuva postojeći ugovor koji se smatra povoljnijim za prolazak ruskih ratnih brodova kroz turske moreuze na Crnom moru. Zahtev je upućen pošto je Erdogan izrazio želju da izgradi novi kanal u Istanbulu da bi rasteretio Bofsor, jedan od najprometnijih moreuza u svetu. Ali taj projekat bi, prema protivnicima, mogao da ugrozi Konvenciju iz 1936. godine, koja garantuje slobodan prolazak civilnih brodova u Bosforskom i Dardanelskom moreuzu, u doba mira i rata, prenosi Beta. Za Moskvu je konvencija važna jer postavlja manja ograničenja za prolazak ratnih brodova zemalja koje se graniče sa Crnim morem, među kojima je Rusija. Posmatrači smatraju da bi moguće revidiranje konvencije


Bibliotečki fond Gimnazije „Sveti Ćirilo i Metodije“ obogaćen novim naslovima - Far\nGimnazija „Sveti Ćirilo i Metodije“ u Dimitrovgradu danas je dobila niz novih naslova bugarske i svetske literature, kao i veliki broj rečnika i udžbenika iz različitih predmeta. Donacija je ostvarena zahvaljujući inicijativi grupe mladih ljudi iz susedne Bugarske: Veronika Delibaltova, Rajna Duškova, Evelina Venkova i Nikolaj Berievski odlučili su da pomognu dimitrovgradskoj gimnaziji darivanjem knjiga koje su nedostajale njenom bibliotečkom fondu i koje će biti od koristi za dalje obrazovanje na bugarskom jeziku. U realizaciju ideje uključile su se poznate bugarske izdavačke kuće, a Elena Neševa Hristova iz Belogradčika poklonila je knjige iz svoje lične biblioteke.\nKako je nastala ideja za ovu inicijativu otkriva nam Rajna Duškova:\n„Gledali smo gostovanje gospođe Simeonov u emisiji Šouto na Slavi na Dan nezavisnosti Bugarske, gde je ona objasnila koliko je proces obrazovanja ovde komplikovan i kako se velikim ličnim naporima zalažu za izučavanje bugarskog jezika. Bili smo pod snažnim utiskom i odlučili smo da sakupimo sredstva kako bismo napravili donaciju. Kada smo počeli da prikupljamo sredstva i tražimo mogućnosti da nabavimo knjige koje su potrebne školi, ispostavilo se da su se veoma rado odazvale i izdavačke kuće Siela, Bulvest, Prosveta, Anubis, kao i 24 časa i Trud. Oni su ne samo odreagovali, već i sa zadovoljstvom poklonili sve ove knjige i rečnike, zbog čega smo im veoma zahvalni. Mi smo preuzeli na sebe da dođemo i donesemo vam ih, ali i da nastavimo da vam pomažemo čime god možemo“.\nSvoje utiske podelila je i direktorka Gimnazije Snežana Simeonov, koja je iskazala zahvalnost zbog ove, prema njenim rečima, predivne inicijative naših mladih sunarodnika kojom su pomogli školi:\n„Danas je poseban dan za nas. Reči su blede pred onim što osećamo i pred našom zahvalnošću. U ime kolektiva zahvaljujem se ovim divnim mladim ljudima, koji su došli sa dobrim srcem i sa namerom da nam pomognu“.\nSimeonova je naglasila da je ovo bogaćenje bibiliotečkog fonda škole od velikog značaja za dalji obrazovni proces i dodala:\n„Pored velikih naslova umetničke književnosti, dobili smo i rečnike koji su nam veoma potrebni: francusko-bugarske, rusko-bugarske, srpsko-bugarske, latinsko-bugarske, jednojezične… Donacija uključuje i dosta filmova, među kojima su i ekranizacije književnih dela, što je takođe veoma značajno za naš bibliotečki fond“.\nПразнична програма по повод първи ноември в димитровградската гимназия Дискусия в Европарламента за учебните програми и учебниците по европейска история Knjige na poklon dimitrovgradskoj biblioteci Млади перничани дариха над 200 книги на гимназията в Димитровград\nCrveni krst Dimitrovgrad: Osma akcija dobrovoljnog davanja krvi\n7 + = jedanaest


Jung i Marko - Milan Antonijević - Peščanik\nNa početku prenosim agencijsku vest koja, verujem, nije izazvala veliku pažnju u našoj zemlji: “Severnokoreanac, identifikovan samo kao Jung, radio je u fabrici municije u Hamheungu, na severoistoku zemlje, a pogubljen je krajem januara nakon što je kineski mobilni telefon pronađen u njegovoj kući, preneo je radio ORNK, pozivajući se na izvor iz Severne Koreje. Jung je optužen da je razgovarao sa prebegom o uslovima života u Severnoj Koreji kao što je, na primer, tržišna cena pirinča, navodi radio. Vlasti Severne Koreje su nedavno pojačale akcije prema stanovnicima koji pokušavaju da kontaktiraju, koristeći kineske mobilne telefone, prebege iz Severne Koreje koji žive u Južnoj Koreji.”\nUveren sam da će oštra osuda ovog ubistva i ponašanja vlasti Severne Koreje uslediti od strane međunarodne zajednice.\nKada to prenesemo na nivo Srbije i aktuelna dešavanja dobijamo sledeće:\nDržavni sekretar, identifikovan samo kao Marko, radio je u Ministarstvu za ljudska i manjinska prava, a njegova odgovornost se još uvek utvrđuje u Vladi Republike Srbije, nakon što je pismo koje je uputio instituciji u kojoj radi pronađeno ne samo u njegovoj kući, već i u medijima. Marko je optužen i da je razgovarao službenim telefonom sa svojom koleginicom iz ministarstva i snimao psovke koje mu je upućivala. Odgovorni iz Ministarstva za ljudska i manjinska prava su tim povodom pojačali akcije prema svima koji drugačije misle i koji pokušavaju da svoje stavove podele sa pojedinim medijima”.\nPoređenje jeste zaista grubo, možda i neumesno, ali kada u Srbiji pokušavate da ograničite slobodu mišljenja i izražavanja svojih saradnika, svako ko se bavi zaštitom ljudskih prava ima obavezu da reaguje.\nUmesto pisanja dugačkog teksta, na ovom mestu mogu samo citirati član 19. Univerzalne deklaracije o ljudskim pravima usvojene na Generalnoj skupštini Ujedinjenih nacija 1948. godine:\nNadam se da će se na sednici vlade naći neko ko je pročitao ovaj dokument Ujedinjenih nacija.\nAutor je iz Komiteta pravnika za ljudska prava, YUCOM.


Poverenik za informacije od javnog značaja i zaštitu podataka o ličnosti Rodoljub Šabić ocenio je, u pismu upućenom premijerki Ani Brnabić, odnos i postupanje Vlade u vezi sa izradom dokumenta “Analiza dosadašnje primene Zakona o slobodnom pristupu informacijama od javnog značaja”, kao potpuno neprimerene i neprihvatljive sa stanovišta minimuma korektnih odnosa između državnih organa.\nPoverenik u saopštenju podseća da je u izveštaju Vlade za četvrti kvartal o sprovođenju aktivnosti o primeni Akcionog plana za poglavlje 23 navedeno da je izrađena “Analiza dosadašnje primene Zakona o slobodnom pristupu informacijama od javnog značaja”, kao i da je Poverenik označen kao “partnerska institucija” u toj aktivnosti.\n“Poverenik je državni organ sa centralnom ulogom u primeni Zakona o slobodnom pristupu informacijama od javnog značaja. Međutim, ne samo da nije na bilo kakav način konsultovan prilikom izrade analize, nego mu ona nije čak ni dostavljena. Da bi slika o ‘ozbiljnosti’ izrade analize bila kompletna treba dodati da nije konsultovano čak ni Ministarstvo za državnu upravu i lokalnu samoupravu, inače, nadležno za nadzor nad primenom zakona”, navedeno je u saopštenju.\n“Mora se konstatovati, pored doslovno skandaloznog načina izrade analize, da s tom aktivnošću u odnosu na rokove predviđene Akcionim planom (2015) nedopustivo kasni, kao i da se ‘analiza’ onim što je Akcionim planom bio projektovani zadatak (privatizacija, javne nabavke, javni rashodi i donacije političkim subjektima iz inostranstva) zapravo uopšte i ne bavi”, dodao je on.


Novčanica od 5 eura i kovanica od 2 eura najviše se falsifikuju na Kosovu – Radio Gora\nNovčanica od 5 eura i kovanica od 2 eura najviše se falsifikuju na Kosovu\nRadio Slobodna Evropa obratio se ovoj instituciji radi dobijanja podataka za ovu godinu, ali do objavljivanja ovog teksta nisu dobili odgovo.\n“Glavni efekat falsifikovanog novca je taj što stvara nepovjerenje među ljudima ako ova pojava poprimi veće razmjere. Drugi efekat na manjem obimu može povećati količinu novca u opticaju, što može indirektno uzrokovati povećanje prosječnog nivoa cijena. Drugi problem je što na tržištu postoji više novca koji ne izdaju institucije koje izdaju novac“, kaže Bektashi.\n“Nemoguće je da falsifikovani novac ima sve zaštite koje ima originalni novac“, dodao je Bektashi.\nCBK kaže da sve što treba da se uradi je “opipajte, pogledajte i pomjerite novčanicu“.\n(RSE, Kossev, info-ks)


Izložba španskog slikara Huana Miroa u Gradskom muzeju u Somboru\n17. Новембар 2008\nGradski muzej Sombor uz saradnju sa Institutom Servantes i Ambasadom Španije u Beogradu organizuju izložbu velikog španskog slikara Huana Miroa, u okviru koje ce biti predstavljeni originalni crteži i grafike. Otvaranje izložbe je u cetvrtak, 27. novembra 2008. godine u 13,00 casova. Izložba ce biti otvorena do 20. decembra 2008. Posetioci ce imati priliku da pogledaju dela poetskog i...\nTuristicka organizacija Sombora ucestvovala na Turistickoj berzi na Ohridu\n04. Новембар 2008\nTuristicka organizacija Sombora imala je uspešnu prezentaciju turistickih potencijala na Turistickoj berzi „Tour Ex YU“ koja je održana 29. oktobra 2008.godine na Ohridu. Pored makedonskih turistickih agencija i turoperatera veliki interes somborsku ponudu iskazali su i ostali posetioci turisticke berze. Predstavnik Turisticke organizacije Sombora posetio je i Medunarodni sajam turizma...\nKonferencija medicinskog turizma, Beograd, 8. i 9. novembar 2008. godine\nKonferencija medicinskog turizma se održava 8. i 9. novembra 2008. godine u Sava Centru u Beogradu. Konferencija ce okupiti veliki broj zdravstvenih, privrednih i drugih subjekata, koji imaju potencijal da uticu na razvoj regiona. Ovo je prva konferencija tog tipa u Srbiji. Program Konferencije se nalazi u [LINK="program_konf_med_turizam_2008.pdf"]prilogu[/LINK]....\nTuristicki promet u Republici Srbiji u periodu januar-septembar 2008. godine\n03. Новембар 2008\nTuristicki promet u Republici Srbiji u periodu januar-septembar 2008. godine* Prema podacima Republickog zavoda za statistiku, izveštaj o turistickom prometu koji se odnosi na turiste koji su koristili usluge smeštaja u poslovnim jedinicama turisticko-ugostiteljskih organizacija i privatnim domacinstvima pokazuje da je u periodu januar-septembar 2008. godini u...\nKonferencija za medije u Milanu povodom promocije puta kulture Transromanika\nKonferencija za medije održana je u Milanu 30. oktobra 2008. godine povodom promocije puta kulture Transromanika, a u saradnji sa turistickom organizacijom Slovenije. Na ovoj konferenciji za medije TOS se prvi put predstavila sa kolegama iz Slovenije sa ciljem da se put kulture Transromanika u Srbiji i Sloveniji što bolje poveže. Tim povodom je uradena i zajednicka brošura koja u dva...\nSnimanje reportaže o prirodnim dobrima i turistickim potencijalima opštine Backa Palanka, "Pannon RTV" iz Subotice\n30. Октобар 2008\nTuristicka organizacija opštine Backa Palanka bila je u ponedeljak, 27. oktobra 2008. godine domacin “Pannon RTV“ iz Subotice koja je u sklopu svog projekta „Dunav, reka Vojvodine“ (uz podršku Pokrajinskog sekretarijata za informacije) napravila reportažu i o opštini Backa Palanka. Pored Dunava, teme su bile i prirodna dobra, kao i atraktivni turisticki potencijali koji se nalaze na...\nSrbija u ponudi stranih turoperatera\n27. Октобар 2008\nKao rezultat studijskih putovanja, koje je Turisticka organizacija Srbije organizovala pocetkom oktobra za turoperatore iz Švajcarske i Nemacke, Srbija ce, kao turisticka destinacija, biti uvršcena u kataloge 2 velika turoperatera iz ovih zemalja. "KUONI TRAVEL GROUP"-Unique Travel je najveci turoperator u Švajcarskoj specijalizovan za putovanja ka ex-Yu prostorima. Svake...\nKompanija "Carlsberg Srbija" otvorila muzej prvi autenticni muzej piva u regionu\nU krugu svoje pivare u Celarevu, kompanija „Carlsberg Srbija“ pripremila je novo iznenadenje svim ljubiteljima piva i kulture, kao i tradicije celarevskog kraja. Generalni direktor „Carlsberg Srbije“, Aleksandar Radosavljevic svecano je otvorio Muzej piva i poželeo dobrodošlicu brojnim gostima i predstavnicima medija koji su prvi imali priliku da prošetaju prostorijama jednog od...\nPrva izložba suvenira i turisticko-informativnog štampanog materijala "Leskovac 2008"\n23. Октобар 2008\nPrva izložba suvenira i turisticko-informativnog štampanog materijala "Leskovac 2008" održace se 13. i 14. novembra 2008. godine u Leskovcu. Ocekuje se ucešce veceg broja turistickih organizacija, što ce uticati na unapredenje prezentovanja turistickih potencijala regija. Program za predstavnike turistickih organizacija: Cetvrtak, 13. novembar 11:00 - Okupljanje u Turistickoj...\n"Palanacki susreti" u Smederevskoj Palanci\nDana 27. septembra 2008. godine u okviru manifestacije „Krstovdanski dani“ u Smederevskoj Palanci je održan inicijalni sastanak koji se odnosio na realizaciju ideje o povezivanju svih opština i naselja koji u svom imenu nose naziv „Palanka“. Turististicka organizacija opštine Backa Palanka i predstavnici lokalne samouprave na izuzetno posecenoj press konferenciji i u prisustvu velikog...


Ti si ovdje: Dom / Albanija Arbitraža / Prva godišnja arbitražna konferencija MENAfrica u Arbitražnom centru UAE u Šarji\nPrva godišnja arbitražna konferencija MENAfrica održat će se od listopada 11-13, 2014 u Šarži, UAE, u Arbitražnom centru u Sharjahu (Tahkeem, na arapskom), pod pokroviteljstvom Njegovog Visočanstva šeik sultan bin Mohamed Al Qasimi.\nTrgovina i ulaganja između Afrike i Bliskog Istoka eksponencijalno su porasli u posljednjem desetljeću — i, prirodno, kao i broj prekograničnih sporova, od kojih se mnoge mogu spriječiti. Konferencija je osmišljena kako bi informirala profesionalce u industriji i pravne pravce kako najbolje ublažiti rizik i osigurati transakcijski uspjeh u trgovini između ove dvije vrlo dinamične i složene regije.\nKonferencijski paneli bavit će se takvim temama kao što su: pregovaranje ugovora u postkonfliktnim okruženjima, arbitriranje građevinskih i infrastrukturnih sporova, arbitraža u kontekstu povrata imovine, provođenje arbitražnih presuda, i nekonvencionalne mehanizme arbitraže.\nOsim što pruža izvrsne mogućnosti umrežavanja, događaj nudi sudionicima izbor vrlo praktičnog, mini tečajevi u ugovorima & arbitraža, planiranje scenarija, i najbolje prakse u vraćanju imovine. Neki od ovih tečajeva ispunjavaju uvjete za dobivanje certifikata i položenog dodatnog obrazovanja.\nZa više informacija, molimo pogledajte ili se obratite Sylvani Q. Sinha izravno na sylvana@post.harvard.edu.


Otvorene ponude za privatizacionog savetnika za "Telekom Srbija"\nOtvorene ponude za privatizacionog savetnika za “Telekom Srbija” – Personal magazin\nOtvorene ponude za privatizacionog savetnika za “Telekom Srbija”\nDržavni sekretar Ministarstva ekonomije i regionalnog razvoja Vlade Republike Srbije Nebojša Ćirić saopštio je juče da je Komisija za javnu nabavku odabrala dve konsultantske kuće za dalje nadmetanje u izboru za privatizacionog savetnika za “Telekom Srbija”.\nĆirić je na konferenciji za novinare u Vladi Srbije, gde je održano javno otvaranje ponuda kvalifikovanih ponuđača u postupku javne nabavke za pružanje konsultantskih usluga u vezi sa pripremom i realizacijom primarne i sekundarne ponude akcija “Telekoma”, istakao da su odabrani investiciona kuća “Morgan Stenli” i konzorcijum koji čine “J.P. Morgan sikjuriti” i “Erste banka”.\nPomenuti konzorcijum u ponudi za savetnika za pripremu inicijalne javne ponude akcija “Telekoma” tražio je naknadu od 1,19 odsto ukupne vrednosti transakcije, a “Morgan Stenli” 1,35 odsto, precizirao je Ćirić.\nOn je ukazao na to da su oba ponuđača prihvatila uslov iz tenderske dokumentacije da njihova fiksna naknada za taj posao bude 250.000 evra, i dodao da očekuje da će naredne sedmice biti rangirane ove dve ponude, koje su prešle prag od 75 bodova.\nPrema njegovim rečima, na rangiranje će pored finansijske ponude uticati i tehnička ponuda, u kojoj su navedena dosadašnja iskustva ponuđača u realizaciji IPO.\nIzabrani privatizacioni savetnik trebalo bi, kako je naveo, da do kraja godine predloži strategiju delimične privatizacije “Telekoma”, koja će se obaviti inicijalnom javnom ponudom akcija tog preduzeća na berzi.\nĆirić je ocenio da bi berzanska trgovina akcijama “Telekoma” mogla da počne u drugom kvartalu naredne godine, pri čemu bi se te akcije prodavale na Beogradskoj i Londonskoj berzi, a predviđeno je da država zadrži većinski paket akcija tog preduzeća.\nInicijalna javna ponuda akcija “Telekoma” je prva takve vrste u Srbiji, podsetio je državni sekretar i ukazao na to da je sledeće javno preduzeće za koje će biti izabran privatizacioni savetnik “Galenika”, a kasnije i Aerodrom “Nikola Tesla” i “Elektroprivreda Srbije”.\nKompanija “Telekom Srbija” je u prvoj polovini ove godine ostvarila profit od 8,1 milijardu dinara, što je dva odsto manje nego u istom periodu 2007. godine. Prošlu godinu je ova kompanija završila sa 75 milijardi dinara prihoda i 11,5 milijardi dinara profita, što je za 22,6 odsto manje nego u 2006. godini.\nDržava Srbija je preko Javnog preduzeća “PTT Srbije” vlasnik 80 odsto akcija “Telekoma”, dok je grčka kompanija OTE vlasnik preostalih 20 odsto.\nPredsednik Komisije za javnu nabavku je Nebojša Ćirić, dok su članovi savetnici u Kabinetu predsednika Vlade Tatjana Isaković i Milorad Bjelopetrović, direktor Sektora za računovodstvo “Telekom Srbija” Jasna Stojanović i izvršni direktor Agencije za privatizaciju Zora Ilić.\nOtvorene ponude za privatizacionog savetnika za “Telekom Srbija” was last modified: September 13th, 2008 by Redakcija\nOtkriveno kako ćelija prenosi “informacije” tokom deobe


Reagovanje OHR-a: Entiteti se nemaju pravo miješati u državne nadležnosti - Infosvijet\nReagovanje OHR-a: Entiteti se nemaju pravo miješati u državne nadležnosti\nOHR je upoznat sa današnjom odlukom Narodne skupštine RS kojom je van snage stavljena odluka o raspisivanju referenduma o Sudu i Tužilaštvu BiH iz 2015. godine, i o ovlastima i odlukama visokog predstavnika.\nNovi OHR-ov šamar Dodiku FOTO: ARHIV\nKako je navedeno u izvještaju koji je visoki predstavnik podnio Vijeću sigurnosti UN-a, odluka iz 2015. godine bila je problematična s obzirom na to da je nastojala rješavati pitanja koja su izvan nadležnosti RS.\nOdluka je predstavljala otvoreno osporavanje suvereniteta BiH i kršenje obaveza i dužnosti koje RS ima na osnovu Aneksa 4. i Aneksa 10. Općeg okvirnog sporazuma za mir, navodi se u saopćenju iz OHR-a.\nOHR brinu i neki drugi zaključci doneseni na današnjoj sjednici NSRS, posebno oni koji traže ponovno uvođenje odluke o referendumu “čim bude postignut konsenzus svih značajnih političkih subjekata u RS” te podršku za inicijativu o građanskoj peticiji na istu temu.\nU vezi s tim, visoki predstavnik želi istaći da vlasti RS imaju pravo organizirati referendume samo o pitanjima koja spadaju u njihove ustavne nadležnosti.\nNadalje, visoki predstavnik želi ponoviti da, u skladu sa Općim okvirnim sporazumom za mir, bh. entiteti zakonski postoje samo na temelju Ustava BiH i nemaju pravo miješati se u isključive nadležnosti institucija BiH.\nVisoki predstavnik poziva sve organe vlasti u BiH da se zajedno i konstruktivno angažiraju kako bi se osiguralo jačanje i nezavisan rad pravosudnih institucija na svim nivoima.\nNa ovu odluku NSRS reagovao je i šef Delegacije EU u BiH i specijalni predstavnik EU ambasador Lars-Gunnar Wigemark, ocijenivši da je stavljanje te odluke van snage korak u pravom smjeru i treba se iskoristiti da se napori preusmjere na proces pristupanja EU.\n– U to su uključene reforme za poboljšanje nezavisnosti, nepristranosti, profesionalizma, odgovornosti i efikasnosti pravosuđa, u skladu s evropskim standardima – istaknuo je Wigemark, saopćeno je iz Delegacije EU u BiH.\nKućna verzija nargile iz snova (VIDEO)\nUpoznali su se u osnovnoj školi, rodila mu je dvoje djece, ostavio je,…\nMina: Ako On Uđe U Zadrugu Ja Mogu Da Se Ubijem (VIDEO)\nEdin Ramić: Božić je praznik koji promoviše vrijednosti života, mira i…


Specijalni tužilac u istrazi ruskog mešanja u američke izbore, Robert Maler.\nSpecijalni tužilac Robert Maler, koji istražuje rusko mešanje u američke izbore 2016. optužio je advokata Aleksa van der Zvana da je lagao federalne istražitelje o svojim kontaktima sa Rikom Gejtsom, bivšim saradnikom izbornog štaba predsednika Donalda Trampa protiv kojeg je već podignuta otpužnica zbog pranja novca u slučaju koji je povezan sa njegovim lobističkim aktivnostima u Ukrajini.\nVan der Zvan se pojavio pred sudom u Vašingtonu i veruje se da se izjasnio krivim. On je zet ruskog milijardera Germana Kana i radio je za jednu uglednu njujoršku advokatsku kancelariju ali je prošle godine otpušten. Malerovi tužioci navode da je Van der Zvan, dok je još radio za njujoršku firmu Skaden, lažno tvrdio da je poslednji kontakt sa Gejtsom imao sredinom avgusta 2016, kao i da je lagao da ne zna zbog čega istražiteljima nije predat jedan imejl, koji je zapravo sam obrisao. Gejts i bivši menadžer Trampovog izbornog štaba Pol Manafort, optuženi su za pranje novca, u vezi sa njihovim konsultantskim radom u Ukrajini u ime pro-ruske vlade tadašnjeg predsednika Jaunukoviča.\nProšle nedelje, Maler je podigao otužnicu protiv 13 ruskih državljana i trojice entiteta zbog sprovođenja ilegalne kampanje "informacionog rata" sa ciljem da poremete izbore 2016. i pomognu Trampu da osvoji Belu kuću. Bivši Trampov savetnik za nacionalnu bezbednost Majkl Flin i Džordž Papadopulos, svojevremeno savetnik za spoljnopolitička pitanja, priznali su krivicu, odnosno priznali da su lagali federalne istražitelje o svojim kontaktima sa Rusijom.


Ambasada Rusije: Neredi u Srbiji unutrašnja stvar zemlje - 09.07.2020, Sputnik Srbija\nRusija se zalaže za brzu normalizaciju situacije u Srbiji, gde su protekla dva dana bila obeležena neredima koje smatra unutrašnjom stvari zemlje, saopštila je... 09.07.2020, Sputnik Srbija\nOvo je mali šamar Vučiću i velika opomena da ne može da radi šta on hoće sa srpskim narodom.\n18:41 09.07.2020 (Osveženo: 18:48 09.07.2020)\nRusija se zalaže za brzu normalizaciju situacije u Srbiji, gde su protekla dva dana bila obeležena neredima koje smatra unutrašnjom stvari zemlje, saopštila je ruska Ambasada u Beogradu.\n„Zalažemo se za brzu normalizaciju situacije, da je srpske vlasti reše u okviru konstruktivno-pravne ravni, putem dijaloga na osnovu demokratskih normi. Polazim od toga da je ovo pitanje unutrašnje stvari Srbije, uključujući u delu utvrđivanja uzroka nereda i odgovornih lica za njihovu organizaciju“, rekli su u Ambasadi, prenose ruski mediji.\nRuska diplomatska misija je naglasila da normalno funkcioniše.\n„U slučaju da građanima Rusije bude potrebna pomoć, ona će odmah biti ukazana. Uz to, želeli bismo da preporučimo sunarodnicima koji se nalaze u Srbiji, u interesu lične bezbednosti, da se uzdrže od boravka na mestima gde se održavaju protesti“, dodali su ambasadi.\n9 Jul 2020, 20:462


Sportske.net - Gaćinović: "Puni samopouzdanja idemo na Banovo brdo"\nGaćinović: "Puni samopouzdanja idemo na Banovo brdo"\nŽeli i nastavak tridicije.\nTrener fudbalera Radničkog Vladimir Gaćinović rekao je danas da njegova ekipa na gostovanje Čukaričkom ide puna samopouzdanja i dodao da veruje da će niški tim nastaviti dobru tradiciju na Banovom brdu.\n"Na Banovo brdo idemo puni samopouzdanja, a vrlo dobro znamo da je pred nama jedno od najtežih gostovanja u ligi. Čukarički je u odličnoj formi, veoma je kvalitetan tim, a posebno dobro igra na domaćem terenu. Oni su brzi, agresivni i čeka nas teška bitka na sredini terena", rekao je Gaćinović, prenosi klub.\n"Da bismo napustili Beograd uzdignute glave moraće svi igrači da budu na svom maksimumu", dodao je on.\nFudbaleri Radničkog iz Niša gostuju sutra Čukaričkom, u prvoj utakmici 27. kola Super lige Srbije.\nGaćinović za meč na Banovom brdu neće moći da računa na povredjene Filipa Markovića, Dušana Pantelića i Ognjena Djuričina.\n"Ovaj podatak mi je svakako poremetio planove prilikom pripreme meča, tako da ćemo morati da zbijemo redove i korigujemo prvobitnu varijantu oko startne postave", rekao je trener Radničkog.\n"Ipak, mi imamo dovoljan broj kvalitetnih igrača koji mogu da odgovore izazovima jednog ovakvog meča i očekujem da budemo na potrebnom nivou kako bismo ostvarili pozitivan rezultat", dodao je Gaćinović.\nŠef stručnog štaba Radničkog naveo je i da veruje da će njegov tim potvrditi da ide uzlaznom linijom.\n"Meč protiv TSC-a treba da nam bude vodilja. Bili smo organizovani, taktički disciplinovani i ostvarili smo cilj. I pre toga smo protiv Proletera pružili solidnu partiju, iako smo nesrećno poraženi, tako da mi te dve predstave ulivaju veru i mislim da možemo biti još bolji", rekao je Gaćinović.\n"Ja lično nisam imao uspeha na Banovom brdu kao trener Spartaka, ali zato Radnički ima veoma dobru tradiciju na tom stadionu i verujem da će se ta tradicija Radničkog i nastaviti", zaključio je on.\nUtakmica Čukarički - Radnički Niš igra se sutra od 16.00.


republika srpska - Stranica 2 od 20 - Dnevni list Danas\nPočetna » republika srpska » Page 2\nLukač smenio pet načelnika policije u Republici Srpskoj\nMinistar unutrašnjih poslova Republike Srpske Dragan Lukač smenio je danas pet načelnika u policiji Republike Srpske.\nSDA OHR-u i OEBS-u: Nas oštro kritikujete, a povlačite se pred Dodikovim potezima\nStranka demokratske akcije (SDA) kritikovala je danas Kancelariju visokog predstavnika (OHR) i Misiju OEBS-a u BiH zbog oštrog reagovanja na njenju najavu o inicijativi za promenu naziva Republike Srpske, i nereagovanja na najave predsedavajućeg Predsedništva BiH Milorada Dodika o spremnosti RS na otcepljenje.\nDačić: Promena imena Republike Srpske nema šanse da uspe\nRepublika Srpska je ustavna kategorija i inicijativa za promenu njenog imena nema šanse da uspe jer udara na Ustav propisan Dejtonskim sporazumom, izjavio je danas ministar spoljnih poslova Srbije Ivica Dačić.\nPolicijska uprava (PU) Banjaluka podnela je Okružnom javnom tužilaštvu krivičnu prijavu protiv Draška Stanivukovića, poslanika Partije demokratskog progresa (PDP) u Narodnoj skupštini RS, tereteći ga da je 25. decembra prošle godine prilikom hapšenja na Trgu Krajine oštetio policijski automobil.\nOdgovor na inicijativu SDA: Ako Ustavni sud prihvati apelaciju, donećemo odluku o statusu RS\nBanjalučka policija privela je večeras dve osobe, koje su zajedno sa još tridesetak građana došle na Trg Krajine, gde su šetnjom u krug, bez reči, želeli da iskažu protest zbog zabrane skupova „Pravda za Davida“.\nČubrilović: NATO na putu ka EU\nPredsednik Narodne skupštine Republike Srpske Nedeljko Čubrilović izjavio je danas u Banjaluci da je evropski put BiH uslovljen putem ka NATO, jer su za BiH postavljeni uslovi koji nisu važili za druge zemlje.\nDragičević: Ne interesuju me vaši montirani procesi, idem do kraja\nDavor Dragičević, otac ubijenog 21-godišnjeg mladića Davida Dragičevića, izjavio je da ga ne interesuju montirani procesi institucija Republike Srpske protiv njega i da neće prestati da se bori sve dok ubice njegovog sina ne budu kažnjene.\nDodik: Mi nismo bosanski Srbi, to je uvreda, ovde postoje samo Srbi


SSST - Fakultet informacionih sistema\nFakultet informacionih sistema ima višestruku zadaću: izvrsnost u podučavanju, istraživanje i služenje zajednici. Mi smo posvećeni obrazovanju prvoklasnih stručnjaka informacionih sistema, kao i nuđenju superiornih IT rješenja i usluga koje dosljedno premašuju očekivanja korisnika usluga.\nNaš program obuhvata kombinaciju tema iz tehnologija i njihovu efikasnu primjenu u pronalaženju rješenja na poslovne probleme. Informacioni sistemi na SSST-u su fokusirani na tehničku analizu, dizajn sistema i aplikaciju, pružajući kandidatima jak skup vještina potrebnih za efikasnu implementaciju dizajna i sistema. Pored tema iz informacionih sistema naš program nudi detaljan prikaz relevantnih područja iz matematike i računarskih teorija.\nKroz akademski studij našim se studentima pruža niz tehničkih vještina iz hardware-a, software-a, metodologija i poslovnih procesa povezanih sa informacionim sistemima. Shodno tome, naši diplomanti su uspješni u razvojnoj i upravljačkoj organizaciji informacionih sistema koji pružaju tehničku i poslovnu vrijednost velikom nizu preduzeća.\n„U toku studija studente stalno podstičemo da poboljšaju svoje vještine u oblasti analize, kreiranja, implementiranja i upravljanja sistemima informacione tehnologije, tako što ih uključujemo u akademske i primijenjene istraživačke programe i aktivnosti. Pored toga što stvaramo diplomirane specijaliste u oblasti informacionih sistema, također se trudimo da obezbijedimo dragocjene doprinose našoj zajednici putem saradnje s preduzećima. Zato je razumljivo da je moto našeg odsjeka: „Everything is possible – even the Impossible, we read as I'm possible!"\nDr. Kemal Taljanović, prijašnji dekan Fakulteta informacionih sistema (okt. 2012 - okt. 2015)\n„Područje informacionih sistema odličan je primjer oblasti u kojoj razmišljanje izvan zadatih šablona daje odlične rezultate. Fakultet informacionih sistema podstiče studente da istražuju svoje sposobnosti na najbolji način tako što im pruža razne mogućnosti. Omogućava studentima da iskuse na koji način stvari funkcionišu u stvarnom svijetu, razvija njihovu sposobnost analitičkog razmišljanja i osigurava čvrste osnove za buduću specijalizaciju.“\nAmila Šabić, student Fakulteta informacionih sistema (dodatni studij iz ekonomije)\n„Odsjek za informacione sisteme pruža savršen spoj upravljanja projektima, programiranja i biznisa. Studentima je omogućeno da koriste svoje znanje iz oblasti kompjuterskih nauka i upravljanja projektima, kombinujući ga sa raznim vještinama iz oblasti biznisa, kako bi izgradili čvrst oslonac za svoje buduće karijere. Sve u svemu, ovo je odsjek koji na najbolji način kombinuje dva svijeta: svijet kompjutera i ekonomije.“\nEmil Klapija, student Fakulteta informacionih sistema (dodatni studij iz ekonomije)


Dom zdravlja obeležava Svetski dan bez duvanskog dima - Top Novosti\nNaslovna Društvo Dom zdravlja obeležava Svetski dan bez duvanskog dima\nDom zdravlja obeležava Svetski dan bez duvanskog dima\nDom zdravlja Kuršumlija tokom iduće nedelje obeležiće Svetski dan bez duvanskog dima kroz razne akcije. Svi naši sugrađani o ovom mogu čuti predavanja u penzionerskom udruženju naše opštine, kao i predavanjima i obilasku stanovništva u ambulantama na terenu, navode u kuršumlijskom Domu zdravlja.\nOvu akciju organizovaće lekari opšte medicine i patronažna služba naše ustanove.\nCilj ove akcije je podizanje svesti o posledicama po zdravlje ljudi izazvanih nezakonitom trgovinom duvanskim proizvodim, posebno kod mladih ljudi i stanovništva.\nTakođe, i u samoj ustanovi održaće se predavanje i zdravstveno prosvetni rad o štetnosti nikotina.\nSvake godine, 31.maja, Svetska zdravstvena organizacija(SZO) i njeni partneri obeležavaju Svetski dan bez duvanskog dima, ističući rizike koji su povezani sa upotrebom duvana i zalažući se za efikasnu politiku koja smanjuje konzumiranje duvana.\nOve godine se ovaj dan obeležava pod sloganom: “Zaustavimo nezakonitu trgovinu duvanskim proizvodima”.


Rusija oštro osudila jučerašnji potez kosovskih vlasti - Svet - Dnevni list Danas\nPočetna » Svet » Rusija oštro osudila jučerašnji potez kosovskih vlasti\nRusija oštro osudila jučerašnji potez kosovskih vlasti\nRusija je oštro osudila jučerašnje poteze prištinskih vlasti, ocenivši da su povezani sa predstojećim lokalnim izborima.\nPortparolka Ministarstva spoljnih poslova Rusije Marija Zaharova rekla je da Moskva „odlučno osuđuje ispade kosovskih rukovodilaca“ uoči lokalnih izbora 17. oktobra.\n„Odlučno osuđujemo ispade kosovskih rukovodilaca koji se osećaju nekažnjivim i koriste bilo koji povod uoči lokanih izbora kako bi među lokalnim stanovništvom postigli eksploziju srbofobije i obezbedili prevagu ultranacionalističkih snaga, nesposobnih za pregovore“, navela je Zaharova.\nZaharova je „upozorila da takva politika Prištine i nejasna reakcija njenih spoljašnjih šefova neizbežno provocira klizanje ka otvorenom sukobu i da uništava pretpostavke za dijalog“.\n„Zahtevamo da Kfor ispunjava svoje obaveze u skladu sa Rezolucijom 1244 Saveta bezbednosti UN radi smirivanja raspojasanih albanskih radikala“, navela je Zaharova.\nDodala je da NATO u potpunosti snosi odgovornost za osiguranje mira i bezbednosti.\nOna je navela da su specijalne snage kosovske policije juče „ponovo upale“ na sever Kosova i time prekršile sporazum od pre nekoliko nedelja, postignut uz posredstvo EU.\n„Imamo posla sa demonstrativnim odsustvom želje Albanaca da odbace svoje agresivne planove, usmerene na čišćenje pokrajine od nealbanskog stanovništva putem stvaranja neizdrživih uslova za život. Očigledno da radikalna ‘Vlada’ Aljbina Kurtija ne oseća odgovornost za bilo kakve obaveze“, navela je Zaharova.\nJuče ujutru su u severnom delu Kosovske Mitrovice izbili sukobi lokalnih Srba i kosovske policije, koja je navela da su njeni pripadnici došli na sever Kosova radi sprečavanja krijumčarenja robe.


Pažljivo odabrana gudačka reprezentacija mladih nastupiće pred celim svetom rame uz rame sa Stefanom Milenkovićem na svečanoj proslavi Dana državnosti Republike Srbije - 15. februara 2022. godine u Dubaiju.\nPo završetku konkursa, stručni selektorski tim na čelu sa virtozom i profesorom Milenkovićem, odabraće grupu muzičara koji će na Svetskoj izložbi predstaviti specijalno koncipiran program za ovu priliku. Tokom decembra i januara, muzičare će pripremaće lično profesor Milenković.\n- Kao nekom ko dugi niz godina radi sa decom i mladima, izuzetno mi je drago što će našim mladim umetnicima biti pružena ovakva šansa, da na najvećoj svetskoj manifestaciji predstave svoju zemlju i svoj talenat učešćem u našoj jedinstvenoj gudačkoj muzičkoj reprezentaciji Srbije. Verujem da ćemo zajedno stvoriti nešto zaista originalno i posebno - ističe Milenković, koji je i sam dugogodišnji kreativni ambasador nacionalne platforme Srbija stvara.\nPrijave, pravila učešća i sve dodatne informacije nalaze se na sajtu https://serbiacreates.rs.\nRok za prijavu na konkurs je 7. novembar 2021. godine, a imena pobednika konkursa biće objavljena 12. novembra.


Ford Mondeo 1.8 16V vs Renault Laguna 2.0 16V - AutoManijak\nPOČETNA strana :: poređenje :: Ford Mondeo 1.8 16V vs Renault Laguna 2.0 16V\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju veliki porodični automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Mazda, 4-cilindrični agregat sa 16 ventila i 125ks , dok je drugi 4-cilindrični agregat sa 16 ventila i 136ks koji potpisuje Renault.\nPočetna tačka bi ovde mogli biti rezultati Euro NCAP (European New Car Assessment Programme) testiranja kome su, srećom, bili podvrgnuti i jedan i drugi automobil, pri čemu Renault za nijansu prednjači. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju veliki porodični automobil, što u principu znači dobru poziciju što se bezbednosti tiče, međutim to neće rešiti našu dilemu ovde. Povrh toga, što se tiče težine vozila, previše često potcenjenog faktora, američki automobil nudi marginalnu razliku od 5% više metala.\nRenault je svakako agilniji automobil i dostiže 100km/h za 1.1 sekundi manje od svog konkurenta. Pritom ubrzava sve do 207 kilometara na čas, 2km/h više nego što to čini konkurentski automobil. Kada pričamo o štedljivosti stvari deluju prilično slično za oba vozila, trošeći u proseku 7.9 litara goriva na 100 kilometara (36 milja po galonu), u kombinovanom režimu vožnje.


Displaying items by tag: br513 musicloverparadise.com\nŠorom sredom... 2. jul 2010.\npetak, 02 jul 2010 00:00\n• Program privatizacije u zemlji pretvorio se u privatizaciju zemlje.\n• U pobedi nad samim sobom, ko je poražena strana?\n• Samo potpuno odsustvo sopstvenog mišljenja vodi vas u duševno spokojstvo.\nGodišnja skupština STK Bečej: Rad sa domaćim igračima se isplati\nRedovna skupština STK Bečej, u prisustvu dvadesetak članova kluba, održana je u nedelju u DTV Partizan. Na Skupštini je usvojen izveštaj o radu u protekloj godini, kao i finansijski izveštaj i plan rada za tekuću godinu.\nRK Jedinstvo Novi Bečej: Propuštena velika prilika\nNOVI BEČEJ: Šampionat Prve srpske lige - grupa Vojvodina protekao je u znaku ekipa Jedinstva iz Kačareva i Potisja Pleteks iz Ade koje su tokom cele sezone dominirale i sa pravom izborile drugoligaški status.\nVruće sportsko leto povodom Dana grada: Program dešavanja\nPovodom obeležavanja Dana Bečeja, tokom jula i avgusta biće organizovan niz sportskih događaja. Turnir u fudbalu „3 na 3 Yoga bonito“ na Pogači uz učešče 21 seniorske i osam pionirskih ekipa završen je juče, a od 4. jula u dvorištu DTV Partizan biće organizovan turnir u malom fudbalu „Gusar Laza 2010“.\nTurnir za mlađe kategorije „Bečej 2010“: Srebro i dve bronze za domaćina\nFudbalski turnir za mlađe kategorije „Bečej 2010“ u organizaciji FK Bečej 2008 odigran je od 19. do 21. juna na Gradskom stadionu. Turnir je odigran u tri uzrasne kategorije fudbalera (1999, 2000. i 2002. godište), a okupio je 16 ekipa iz Vojvodine.\nKK Jedinstvo Novi Bečej: Opstanak slaba uteha\nNOVI BEČEJ: Tokom protekle sezone Prve srpske lige – Sever viđena je dominacija Spartaka iz Subotice koji je prvo mesto osvojio bez poraza.\nBečejski klubovi uspešno završili sezonu: Karate razvija i telo i duh\nPolaganjem za učeničke pojaseve prošlog vikenda, sva tri bečejska karate kluba (KBV Dojo, KK Bečej, KK YU karate ippon), završila su sezonu. Svaki od njih je na svoj način obeležio završetak ciklusa rada, a treneri su uglavnom zadovoljni.\nLiga šampiona za juniore: Igor Sekulić je šampion\nPoslednja tri kola Lige za odabir reprezentativaca za juniore u pecanju na plovak održana su od prošlog petka do prošle nedelje na DTD kanalu kod Šlajza uz učešće 48 ribolovaca.\nLetnji kup na olimpijskom bazenu: Drugo mesto za domaćina\nMeđunarodni plivački miting „Bečejski letnji kup“ održan je prošle nedelje na olimpijskom bazenu OSC-a „Mladost“. Prema prijavama pre početka takmičenja, na mitingu je trebalo da nastupi 380 plivača, ali je zbog lošeg vremena bilo mnogo otkaza pa je na kraju učestvovalo oko 300 takmičara iz 17 klubova iz Srbije i Austrije.\nLetnja liga Srbije: Peslać odličan\nUtakmicama prvog kola koje su odigrane prošlog vikenda počela je ovogodišnja Letnja liga Srbije.


WHO: Produženje intervala između dvije doze Covid vakcine do šest sedmica - Jajce Online\nNaslovnica SVIJET WHO: Produženje intervala između dvije doze Covid vakcine do šest sedmica\nWHO: Produženje intervala između dvije doze Covid vakcine do šest sedmica\nSvjetska strateška savjetodavna grupa stručnjaka za imunizaciju, poznata kao SAGEje službeno objavila smjernice navodeći da se preporučuje interval od 21 do 28 dana između prve i druge doze, prenio je AP.\nAli, UN-ova zdravstvena agencija takođe je primijetila da se “određeni broj zemalja suočava sa izuzetnim okolnostima ograničenja opskrbe vakcinama u kombinaciji s velikim opterećenjem pacijentima u bolnicama”, a neke su odgodu primjene drugih doza smatrale načinom da povećaju broj ljudi koji su u početku imunizirani.\n“Trenutno je preporuka WHO-a da se interval između doza može produžiti na 42 dana, šest sedmica, na osnovu trenutno dostupnih podataka kliničkih ispitivanja – navodi WHO, dodajući da “ukoliko dodatni podaci postanu dostupni u dužim intervalima između doza, razmotrit će se revizija ove preporuke.”\nWHO takođe navodi da još nisu dostupni podaci o zamjenjivosti vakcina Pfizer-BioNTech drugim vakcinama protiv COVID-19. Naglasili su da postoji nedostatak dokaza o tome smanjuje li vakcinacija rizik od prenošenja virusa na druge ljude.\nPrethodni članakAstraZeneca sljedeće sedmice podnosi zahtjev za odobrenje vakcine u EU\nNaredni članakDudić skrojio plan priprema: Prve provjere protiv Tuzla Cityja i Željezničara, zatim put u Antaliju


Za utorak, 21. decembar 2010. godine – Nadlanu.com\nZa utorak, 21. decembar 2010. godine\nBEOGRAD, 21. decembra 2010. (Beta) – Beogradski dnevni listovi na naslovnim stranama današnjih izdanja najviše pažnje posvetili su aferi o trgovini organima na Kosovu i u Albaniji 1999, najavljenoj operaciji Ahilove tetive predsednika Srbije Borisa Tadića, kao i ostalim tekućim temama.\nBLIC – List, najavljujući operaciju Ahilove tetive predsednika Srbije Borisa Tadića za četvrtak, piše: „Tadić može samo da pliva“. O najmoćnijim ljudima u Srbiji pod naslovom „Nema nam spasa bez uspešnih žena“. Otac Novaka Đokovića, Srđan, poručuje: „Hoću da Savez bude uspešan kao moja porodica“.\nVEČERNJE NOVOSTI – Za list govori predsednica Skupštine Srbije Slavica Đukić Dejanović: „Nikoga se nećemo odreći“. O najavama odlaska s vlasti premijera Crne Gore Mila Đukanovića pod naslovom „Milo danas odlazi“.\nDANAS – O budžetu Srbije za 2011. u tekstu „Budžet za preživljavanje“. O razvoju Srbije u narednoj deceniji prema programu Demokratske stranke pod naslovom „Srbija 2020 lansirana u javnost“.\nPOLITIKA – O aferi trgovine ljudskim organima na Kosovu 1999. u tekstu „Martijev preokret: i Srbi su žrtve“. O najavljenoj ostavci premijera Crne Gore Mila Đukanovića pod naslovom „Da li će Đukanović danas reći ostavka“. Posle sporazuma s vladom tvrde „Sindikati: vlada izigrala penzionere“.\nPREŠ – O slučaju porodice Nastić iz SAD u tekstu „Državu baš briga za Nastasiju (5) i Damjana (8)“. O operaciji Ahilove tetive predsednika Srbije Borisa Tadića najavljenoj za četvrtak, pod naslovom „Tim lekara operiše Tadića“. O slučaju trgovine organima na Kosovu i u Albaniji 1999. u tekstu „Euleks neće protiv Tačija“.


Volfsburg potpisao napadača Siona\nVolfsburg potpisao napadača Siona 04.Jan.2012, 20:19, Izvor: Sportski Žurnal\nNemački prvoligaš Volfsburg saopštio je da je potpisao ugovor sa dosadašnjim napadačem švajcarskog Siona, Đovanijem Siom.\nFrancuski napadač, poreklom iz Obale Slonovače, sa Volfsburgom je potpisao ugovor do juna 2015. godine.\nFinansijski detalji ovog transfera nisu objavljeni.\nVolfsburg doveo napadača Siona\n04.Jan.2012, Izvor: B92\nNemački fudbalski prvoligaš Volfsburg saopštio je da je potpisao ugovor sa Đovanijem Siom, dosadašnjim napadačem švajcarskog Siona. Ekipa Volfsburga trenutno zauzima 12. mesto na tabeli Bundeslige, samo četiri boda više od timova koji su u zoni ispadanja,\n04.Jan.201204.Jan.2012: Sport04.Jan.2012: Sportski ŽurnalDan pre: 03.Jan.2012Dan pre: SportDan pre: Sportski ŽurnalDan posle: 05.Jan.2012Dan posle: SportDan posle: Sportski Žurnal


Projekat je podržan od strane Ministarstva prosvjete Crne Gore i Centra za preduzetničko učenje Jugoistočne Evrope sa sjedištem u Zagrebu (SEECEL). Ovaj projekat ima za cilj osnaživanje preduzetničkih znanja i kompetencija na svim nivoima života škole.\nNa početku, nastavnici su obučeni kako da prezentuju i povezuju oblasti predviđenje planom sa preduzetništvom i kako da uključe preduzetništvo u svoje redovne aktivnosti. U sledećoj fazi deset nastavnika je realizovalo časove koji su bili orjenisani na sticanje preduzetničkih znanja. Među časovima posebnu pažnju zavrjeđuju oni nastali u okviru aktiva matematike. Pripreme za čas profesorica Slavice Kontić i Ane Đoković su, kao primjeri dobre prakse, korišćene u daljim obukama nastavnika koje je realizovao Zavod za školstvo.\nU školi je kroz projekat pokrenut Preduzetnički klub čiji su članovi realizovali niz akcija sa ciljem promocije različitih aspekata preduzetništva. Posebno smo ponosni na humanu akciju „Gimnazijalci razmišljaju srcem“ koji je klub organizovao 4. decembra, povodom obilježavanja 101. rođendana škole. Na njihovu inicijativu gimnazijalcu su donirali veliku količinu slatkiša koji se članovi kluba spremili u novogodišnje paketiće sa posebnom izrađenim čestitkama u ime kluba i škole. Paketići su poklonjeni korisnicima Dnevnog boravka za djecu sa smetnjama u razvoju i djeci koja su novogodišnje praznike dočekala u Opštoj bolnici u Nikšiću. Uz humane aktivnosti preduzetnički klub je aktivno učio o preduzetništvu kroz radionice i primjere prakse lokalnih preduzetnika. Učenici, članovi kluba, su imali priliku da obiđu Etno selo „Montenegro“ u Breznama i kroz neposredan razgovor sa vlasnikom saznaju koje su sve prednosti i barijere u realizovanju jedne preduzetničke ideje.\nKroz projekat je oplemenjen i prostor škole; organizovane su izložbe fotografija, novogodišnji praznici su dočekani sa velikom novogodišnjom jelkom koja je postavljena u holu škole. Kroz projekta je realizovana i izrada zvaničnog sajta škole. Tokom naredne godine projekat predviđa realizaciju jedne vršnjačke razmjene.\nZa implementaciju projeka na nivou škole zadužene su profesorica Marija Krstajić i Anđela Milošević, školski psiholog.


Svi bi u taj Monte Karlo - Evo ko je sve u srpskoj ekspediciji - Sportske.net\nSvi bi u taj Monte Karlo - Evo ko je sve u srpskoj ekspediciji\nSjajna prilika da mnogi posete ovu atraktivnu destinaciju i da usput bodre Muslinove ''Orlove'' protiv Rusije.\nStojiljković otkrio razliku između Ćurčićeve i Muslinove SrbijeOvako će izgledati novi stadion reprezentacije SrbijeMitrović i Kostić: "Meč sa Rusijom dobra provera"Duel "Orlova" sa Izraelom iz novih perspektivaOsipanje spiska - Muslin ima više golmana nego veznih igrača\nPosle dve pobede u prethodne dve prijateljske utakmice - protiv Kipra (2:1) i Izraela (3:1), očekivanja javnosti od našeg nacionalnog tima su sada već mnogo ozbiljnija.\nSledeću proveru ''Orlovi'' će imati protiv selekcije Rusije u Monte Karlu, u nedelju od 18 časova na stadionu Luj II, pa se svi nadamo da će Muslinovi izabranici ostvariti svojevrsni ''het-trik'' u susret jesenjim kvalifikacijama za Svetsko prvenstvo.\nA ono što je privuklo posebnu pažnju uoči sutrašnje utakmice sa Rusima, jeste i informacija objavljena na zvaničnom sajtu FSS u vezi sa brojnom podrškom koju će ''Orlovi'' imati u Monte Karlu.\n''U ekspedici Srbije u Monte Karlu nalazi se i veliki broj bivših asova Crvene zvezde i Partizana, a neki od njih igrali su u periodu kada je na klupi crveno-belih sedeo selektor Slavoljub Muslin.\nTako su Srbiju došli da podrže Milivoje Vitakić, Leo Lerinc, Perica Ognjenović, Dragan Mićić, Danko Lazović, Ljubiša Ranković, Andrija Delibašić, Stefan Babović, Zvonimir Vukić... I bivši selektor Vladimir Petrović – Pižon je uz novi talas Srbije, kao i Ilija Petković'', navodi se, između ostalog, na sajtu FSS.


RIK zbog preventive prelazi na elektronske sednice - Telegraf.rs\n29/06/20 | 15:44\nTaj model održavanja elektronske sednice je preuzet od drugih državnih organa\nPredsednik Republičke izborne komisije Vladimir Dimitrijević danas je usled aktuelnog pogoršanja epidemiološke situacije predložio dopunu poslovnika RIK-a koja podrazumeva odžavanje elektronske sednice, što je i usvojeno.\nVećinom glasova članova RIK-a predlog je usvojen, a pre toga na kritike zamenice predsenika komisije Željke Radete, Dimitrijević je rekao da konačni rezultati izbora sigurno neće biti utvrđeni elektronskim putem.\nRadeta je zatražila i da se jasno kaže da li je tačno da je sedam članova RIK-a pozitivno, kako pišu mediji i dodala da je važno da se demantuje ta informacija ako nije tačna i da jedino zna da se koleginica Biljana Krasić testirala nakon što je dva dana imala temperaturu, te da nije pozitivna.\nDimitrijević je rekao da informacija o pozitivnim članovima komisije nije potekla iz RIK-a i da komisiji niko nije dostavio nikakve rezultate.\nDimitrijević je rekao da informacija o pozitivnim članovima komisije nije potekla iz RIK-a i da komisiji niko nije dostavio nikakve rezultate - Foto: Tanjug/Sava Radovanović\n- Nemamo zvanično obavestenje da li je neko pozitivan, temperatura članova je njihovo lično pravo da li će saopštiti ili ne - rekao je Dimitrijević.\nČlanovi RIK razmatrali su i prigovor birača Saše Radulovića protiv rešenja o ponavljanju glasanja i povrede izbornog prava u toku izbora ...\nPrema rečima Dimitrijevića, prigovor se podnosi u roku od 24 sata i istekao je 27. juna tako da su ga članovi RIK odbacili kao neblagovremen.\n"Već nekoliko dana se lečim. Bilo je dosta kompikovano i loše": I Zukorlić pozitivan na korona virus


Naoružani čuvari na avio-letovima između Srbije i Nemačke - Aviokarta.net\nVesti » Naoružani čuvari na avio-letovima između Srbije i Nemačke\nOni su, posle potpisivanja zajedničke izjave o tome, rekli novinarima da će naoružani čuvari doprineti većoj bezbednosti u civilnom vazduhoplovstvu. Šreder je, na zajedničkoj konferenciji za novinare sa Dačićem, kazao da na letovima između dve države već postroje čuvari koji ne nose oružje.\nPrema njegovim rečima, potrebno je dogovoriti još stvari kako bi se definisalo kako će se nemački predstavnici ponašati s oružjem, odnosno gde će ga ostavljati i kako će ga potom preuzimati.\nDačić je objasnio da potpisivanje današnje izjave znači da će na avio-letovima između dve države pripadnici ministarstava unutrašnjih poslova Srbije i Nemačke moći da nose oružje.\nOn je istakao da je Nemačka jedna od prvih država s kojom je potpisana izjava o tim aktivnostima, podsetivši da je inicijativa o tome pokrenuta još pre nego što je postao ministar.\nDačić i Šreder su potpisali i Protokol između vlada Srbije i Nemačke "o sprovođenju Sporazuma između Evropske zajednice i Republike Srbije o readmisiji lica koje nezakonito borave" na području Nemačke.\nZvaničnici dve države potpisali su i Sporazum o donaciji Saveznog MUP-a Nemačke kolegama iz Srbije u vidu opreme, vredne 45.000 evra za potrebe srpske granične policije.